കൂട്ടായ്മയാണ് അതിജീവനം മതനിരപേക്ഷതയാണ് സ്വാതന്ത്ര്യം – മന്ത്രി കെ.കെ ശൈലജ – PRD Live\nHome /ജില്ലാ വാർത്തകൾ/വയനാട്/കൂട്ടായ്മയാണ് അതിജീവനം മതനിരപേക്ഷതയാണ് സ്വാതന്ത്ര്യം – മന്ത്രി കെ.കെ ശൈലജ\nരാജ്യത്തിന്റെ നിലനിൽപ്പ് മതനിരപേക്ഷതയിലാണെന്നും നാടിന്റെ അതിജീവനത്തിന് കൂട്ടായ്മയാണ് അനിവാര്യമെന്നും മന്ത്രി കെ.കെ.ശൈലജ സ്വാതന്ത്ര്യദിന സന്ദേശത്തിൽ പറഞ്ഞു. കൽപ്പറ്റ എസ്.കെ.എം.ജെ സ്‌കൂളിൽ സ്വാതന്ത്ര്യദിന പരേഡിനെ അഭിവാദ്യം ചെയ്ത് സംസാരിക്കുകയായിരുന്നു അവർ. ആയിരക്കണക്കിന് ദേശസ്നേഹികളായ സ്വാതന്ത്ര്യസമര പോരാളികളുടെ കരുത്തുറ്റ പോരാട്ട വീര്യത്തിന്റെ ഓർമ്മപ്പെടുത്തലാണ് ഓരോ സ്വാതന്ത്ര്യദിനവും. ഈ സ്വാതന്ത്ര്യദിനം വന്നെത്തുമ്പോൾ നാട് ഒരുവലിയ പ്രളയ ദുരന്തത്തിന്റെ ഞെട്ടലിലാണ്. നാടിന്റെ അതിജീവനത്തിന് കൈത്താങ്ങാവേണ്ടത് ഒരോരുത്തരുടെയും കടമയാണ്. പ്രളയദുരിതത്തിൽപ്പെട്ടവരുടെ കണ്ണീരൊപ്പാൻ സർക്കാർ ഒപ്പമുണ്ട്. കിടപ്പാടം നഷ്ടപ്പെട്ട് ക്യാമ്പിൽ കഴിയുന്നവർക്ക് പുനരധിവാസം ഒരുക്കേണ്ടതുണ്ട്. ജനകീയമായ ഇടപെടലുകളാണ് ഇതിനെല്ലാം അനിവാര്യം. സ്വാതന്ത്ര്യമെന്ന വലിയ ലക്ഷ്യത്തിനായി അണിനിരന്നവരാണ് നമ്മൾ ഭാരതീയർ. അനവധി കഷ്ടപ്പാടുകളെ അതിജീവിച്ച് നമ്മൾ കരുത്താർജ്ജിച്ചു. സാമ്രാജ്യശക്തികളുടെ മർദ്ദനമുറകളേറ്റ് പലപ്പോഴും രക്തരൂക്ഷിതമായിട്ടാണ് സ്വാതന്ത്ര്യസമരം നടന്നത്. ജാലിയൻവാലാബാഗും വാഗൺട്രാജഡിയുമെല്ലാം ഇതിനുദാഹരണങ്ങളാണ്.\nരവീന്ദ്രനാഥ ടാഗോറിനെ പോലുളളവരുടെ വാക്കുകളിൽ കാണുന്ന സ്വാതന്ത്ര്യമാണ് നാം ആഗ്രഹിക്കുന്നത്. തെരഞ്ഞെടുപ്പ് നടക്കുന്നത് കൊണ്ട് മാത്രം ജനാധിപത്യമുണ്ടെന്ന് പറയാനാകില്ല. തെരഞ്ഞെടുക്കപ്പെട്ടവർ എല്ലാ വിഭാഗം ആളുകൾക്കും അവസരസമത്വം നൽകണം. ദളിതാനയതിന്റെ പേരിലോ ഇതരമതസ്ഥനായതിന്റെ പേരിലോ ആക്രമിക്കപ്പെടാത്ത സാഹചര്യം രാജ്യത്ത് നിലനിൽക്കുമ്പോൾ മാത്രമേ ജനാധിപത്യം പൂർണ്ണമായെന്ന് പറയാൻ സാധിക്കുകയുളളു. ലിംഗ-ജാതി-മത-വർഗ ഭേദമില്ലാത്ത പൗരൻമാർക്ക് അവസര സമത്വം ഉറപ്പാക്കണം. രാജ്യത്ത് ജനിച്ച് വീഴുന്ന ഓരോ കുഞ്ഞിനും അവസരസമത്വം നൽകുമെന്നതാണ് സ്വാതന്ത്ര്യദിനത്തിൽ നാമെടുക്കേണ്ട പ്രതിജ്ഞ. നാനാജാതി മതസ്ഥരെ ഉൾക്കൊളളുന്ന രാജ്യത്ത് മതനിരപേക്ഷത നിർബന്ധമാണ്. ഭരണഘടന മൂല്യങ്ങളും അവകാശങ്ങളും സംരക്ഷിക്കപ്പെടണം. മതനിരപേക്ഷത മുറുകെ പിടിക്കണം. അശാന്തിയുടെ നാളുകൾ ഇനിയും രാജ്യത്തിൻമേൽ വിതയ്ക്കപ്പെടാൻ പാടില്ലെന്നും മന്ത്രി കെ.കെ.ശൈലജ പറഞ്ഞു.\nവിവിധ സേനകൾ പരേഡിൽ അണിനിരന്നു. എം.എൽ.എമാരായ സി.കെ.ശശീന്ദ്രൻ, ഐ.സി. ബാലകൃഷ്ണൻ, ജില്ലാ കളക്ടർ എ.ആർ. അജയകുമാർ, ജില്ലാ പോലീസ് മേധാവി ആർ. കറുപ്പസാമി, ജനപ്രതിനിധികൾ തുടങ്ങിയവർ പങ്കെടുത്തു. വിവിധ സ്‌കൂളുകളിൽ നിന്നുളള കുട്ടികളുടെ ദേശഭക്തിഗാനവും നടന്നു. പ്രളയ പശ്ചാത്തലത്തിൽ ഇത്തവണ എൻ.സി.സി, സ്‌കൗട്ട് ഗൈഡ് വിദ്യാർഥികളെ പരേഡിൽ നിന്നും ഒഴിവാക്കിയിരുന്നു.


ആരും ഐ ഫോൺ വാങ്ങി തന്നിട്ടില്ല; കാശ് കൊടുത്ത വാങ്ങിയ ഫോണാണ് കയ്യിലുള്ളതെന്ന് ചെന്നിത്തല | Metro Journal Online\nആരും ഐ ഫോൺ വാങ്ങി തന്നിട്ടില്ല; കാശ് കൊടുത്ത വാങ്ങിയ ഫോണാണ് കയ്യിലുള്ളതെന്ന് ചെന്നിത്തല\nതനിക്ക് സ്വപ്ന സുരേഷ് ഐ ഫോൺ നൽകിയെന്ന യൂണിടാക് എം ഡി സന്തോഷ് ഈപ്പന്റെ വെളിപ്പെടുത്തൽ നിഷേധിച്ച് രമേശ് ചെന്നിത്തല. താൻ ഇന്നുവരെ ആരിൽ നിന്നും ഐഫോൺ വാങ്ങിയിട്ടില്ല. കാശ് കൊടുത്ത് വാങ്ങിയ ഫോണാണ് തന്റെ കയ്യിൽ ഉള്ളതെന്ന് പറഞ്ഞ അദ്ദേഹം ആരോപണത്തെ നിയമപരമായി നേരിടുമെന്നും വ്യക്തമാക്കി.\nആരും തനിക്ക് ഫോൺ തന്നിട്ടില്ല. സന്തോഷ് ഈപ്പനെ കണ്ടിട്ട് പോലുമില്ല. തനിക്ക് എന്ന പേരിൽ ഫോൺ വാങ്ങി മറ്റാർക്കെങ്കിലും കൊടുത്തതാകാം. സന്തോഷ് ഈപ്പന്റെ വെളിപെടുത്തലിൽ ഗൂഢാലോചന ഉണ്ടേയെന്ന് അറിയില്ലെന്നും ചെന്നിത്തല പറഞ്ഞു.\nയൂണിടാക് എം ഡി സന്തോഷ് ഈപ്പൻ ഹൈക്കോടതിയിലാണ് ചെന്നിത്തലക്ക് ഫോൺ വാങ്ങി നൽകിയ വിവരം വെളിപ്പെടുത്തിയത്. സ്വപ്‌ന ആവശ്യപ്പെട്ടതനുസരിച്ച് അഞ്ച് ഐ ഫോൺ വാങ്ങിയെന്നും ഇതിലൊന്ന് ചെന്നിത്തലയ്ക്ക് നൽകിയെന്നുമാണ് സന്തോഷ് ഈപ്പൻ പറഞ്ഞത്\n← 24 മണിക്കൂറിനിടെ രാജ്യത്ത് 81,484 പേർക്ക് കൂടി കൊവിഡ് ബാധ; 1095 മരണം\nതിരുവനന്തപുരത്ത് എസ് ഐ ആത്മഹത്യക്ക് ശ്രമിച്ചു; മേൽ ഉദ്യോഗസ്ഥന്റെ മാനസിക പീഡനമെന്ന് ബന്ധുക്കൾ →


കോവിഡ് കര്‍ഫ്യു നടപ്പാക്കാന് കുവെെത്ത്: സജ്ജമെന്ന് സെെന്യം\nരാജ്യത്ത് കോവിഡ് കര്‍ഫ്യു നടപ്പാക്കാന് സജ്ജമെന്ന് കുവെെത്ത് സെെന്യം\nകോവിഡ് വ്യാപനം സങ്കീർണമായി തുടരുന്ന സാഹചര്യത്തിൽ ഭാഗിക കർഫ്യൂ ഏർപ്പെടുത്തിയേക്കുമെന്നാണ് സൂചന\n22 Feb, 2021 at 01:54 AM\nകുവൈത്തിൽ കർഫ്യൂ ഉൾപ്പെടെയുള്ള നിയന്ത്രണങ്ങൾ നടപ്പാക്കാൻ സജ്ജമാണെന്ന് സേനാവിഭാഗങ്ങൾ അറിയിച്ചു. പൊലീസും നാഷണൽ ഗാർഡും ആണ് കർഫ്യൂ പ്രഖ്യാപനം ഉണ്ടായാൽ ഏതു സമയത്തും നടപ്പാക്കാൻ പൂർണ സജ്ജമാണെന്ന് വ്യക്തമാക്കിയത്.\nകോവിഡ് വ്യാപനം സങ്കീർണമായി തുടരുന്ന സാഹചര്യത്തിൽ ഭാഗിക കർഫ്യൂ ഏർപ്പെടുത്തിയേക്കുമെന്ന സൂചനകളാണ് പുറത്തു വരുന്നത്. ഏതു സമയത്തും പെെട്ടന്ന് പ്രഖ്യാപനമുണ്ടായാൽ നടപ്പാക്കാൻ പോലീസും നാഷണൽ ഗാർഡും ആക്ഷൻ പ്ലാൻ ആവിഷ്കരിച്ചിട്ടുണ്ട്. റോഡുകളിലും റെസിഡൻഷ്യൽ ഏരിയകളിലും സെക്യൂരിറ്റി പോയൻറുകൾ തീർക്കേണ്ട ഭാഗങ്ങൾ നിശ്ചയിക്കുകയും ഉദ്യോഗസ്ഥർക്ക് മാർഗ നിർദേശം നൽകുകയും ചെയ്തു.\nഇതുവരെ കർഫ്യൂ സംബന്ധിച്ച് തീരുമാനമെടുത്തിട്ടില്ലെന്നും സർക്കാർ സ്ഥിതി നിരീക്ഷിക്കുകയാണെന്നും സർക്കാർ വക്താവ് താരിഖ് അൽ മസ്റം കഴിഞ്ഞ ദിവസം വ്യക്തമാക്കിയിരുന്നു. രാജ്യത്തു കോവിഡ് പ്രതിരോധ നടപടികൾക്ക് നേതൃത്വം നല്‍കുന്ന കൊറോണ എമർജൻസി കമ്മിറ്റി ഞായറാഴ്ച യോഗം ചേരുന്നുണ്ട്.\nകമ്മിറ്റി നൽകുന്ന ശിപാർശകളുടെ അടിസ്ഥാനത്തിൽ മന്ത്രി സഭയാണ് തീരുമാനം എടുക്കുക. തിങ്കളാഴ്ചയോ ബുധനാഴ്ചയോ ചേരുന്ന യോഗത്തിൽ തീരുമാനം ഉണ്ടാകുമെന്നാണ് സൂചന. ദേശീയ ദിനാഘോഷത്തിനോടനുബന്ധിച്ച് ഒത്തുകൂടലുകൾ ഒഴിവാക്കാൻ ഭാഗിക കർഫ്യൂ ഏർപ്പെടുത്തണമെന്ന ശിപാർശയും മന്ത്രി സഭയുടെ പരിഗണയിലാണ്.\nKuwait newsCovidCovid Kuwaitkuwait latest


തന്ത്രിയെ കാണുന്നതിന് മാധ്യമങ്ങൾക്ക് വിലക്ക്, പികെ ശശികലയെ നിലയ്ക്കലിൽ തടഞ്ഞു | sabarimala update, police blocked pk sasikala at nilaykkal - Malayalam Oneindia\nPublished: November52018, 12:26 [IST]\nശബരിമല: കനത്ത പോലീസ് സുരക്ഷയിൽ ചിത്തിര ആട്ട വിശേഷത്തിനായി അയ്യപ്പഭക്തർ ശബരിമലയിലേക്ക് എത്തിത്തുടങ്ങി. എരുമേലിയിൽ തീർത്ഥാടകരുടെ വാഹനങ്ങൾ തടഞ്ഞത് വലിയ പ്രതിഷേധങ്ങൾക്കിടയാക്കി. തുടർന്ന് നിയന്ത്രിതമായി പമ്പയിലേക്ക് വാഹനങ്ങൾ കടത്തി വിട്ടു. എരുമേലിയിൽ നിന്ന് നിലയ്ക്കലിലേക്കും, നിലയ്ക്കലിൽ നിന്ന് പമ്പയിലേക്കും കെഎസ്ആർടിസി സർവീസ് ആരംഭിച്ചു.\nനിലയ്ക്കലിലെത്തിയ ഹിന്ദു ഐക്യവേദി നേതാവ് കെപി ശശികലയെ പോലീസ് തടഞ്ഞു. ശബരിമലയിൽ യുവതികളെ പ്രവേശിപ്പിക്കാൻ പോലീസ് രഹസ്യനീക്കം നടത്തുകയാണെന്ന് ശശികല ആരോപിച്ചു.3പേർ രഹസ്യമായി ശബരിമല പരിസരത്ത് എത്തിയതായി സംശയമുണ്ട്. എരുമേലിയിലും നിലയ്ക്കലിലും എന്തുകൊണ്ടാണ് ഭക്തരെ തടയുന്നതെന്ന് വ്യക്തമാക്കണമെന്നും പികെ ശശികല ആവശ്യപ്പെട്ടു.\nഅതേസമയം തന്ത്രിയെ കാണുന്നതിൽ നിന്ന് പോലീസ് ഉദ്യോഗസ്ഥർ മാധ്യമങ്ങളെ വിലക്കി. തന്ത്രിയുടെ മുറിക്ക് സമീപം പോലീസ് മൊബൈൽ ജാമർ സ്ഥാപിച്ചതായും റിപ്പോർട്ടുകളുണ്ട്. സന്നിധാനത്ത് ഗസ്റ്റ് ഹൗസുകളിൽ തീർത്ഥാടകർക്ക് മുറി അനുവദിക്കരുതെന്ന് പോലീസ് നിർദ്ദേശം നൽകി. മുറികൾ പൂട്ടി താക്കോൽ നൽകണമെന്ന് പോലീസ് ആവശ്യപ്പെട്ടു. ദേവസ്വം, വനം, ജലം, വൈദ്യുതി വകുപ്പുകൾക്കാണ് സന്നിധാനത്ത് ഗസ്റ്റ് ഹൗസുകളുള്ളത്.\nഅതീവ സുരക്ഷയാണ് സന്നിധാനത്തും പരിസര പ്രദേശങ്ങളിലും ഒരുക്കിയിരിക്കുന്നത്. തിരിച്ചറിയൽ രേഖകൾ ഉള്ളവരെ മാത്രമെ സന്നിധാനത്തേയ്ക്ക് കടത്തി വിടുകയുള്ളു. അതേസമയം ഇരുമുടിക്കെട്ടില്ലാത്തവരെ കടത്തി വിടില്ലെന്ന പ്രചാരണം തെറ്റാണെന്ന് പോലീസ് അറിയിച്ചു.\nsabarimala update, police blocked pk sasikala at nilaykkal


ബൈക്കപകടത്തില് നിന്നും യുവാവ് അത്ഭുതകരമായി രക്ഷപ്പെട്ടു; വീഡിയോ വൈറല് – Chandrika Daily\nBy chandrika Monday September 3, 2018 14:54 pm\nബൈക്കപകടത്തില് നിന്നും യുവാവ് അത്ഭുതകരമായി രക്ഷപ്പെട്ടു; വീഡിയോ വൈറല്\nഹൈദരാബാദ്: ബൈക്കപകടത്തില് നിന്നും യുവാവ് അത്ഭുതകരമായി രക്ഷപ്പെട്ടു. തെലങ്കാനയിലെ രംഗറെഡ്ഢി ജില്ലയില് കഴിഞ്ഞ ദിവസമാണ് അപകടമുണ്ടായത്. ഇയാള് സഞ്ചരിച്ച ബൈക്ക് എതിരെ വന്ന മിനി ട്രക്കില് കൂട്ടിയിടിക്കുകയായിരുന്നു….\nഹൈദരാബാദ്: ബൈക്കപകടത്തില് നിന്നും യുവാവ് അത്ഭുതകരമായി രക്ഷപ്പെട്ടു. തെലങ്കാനയിലെ രംഗറെഡ്ഢി ജില്ലയില് കഴിഞ്ഞ ദിവസമാണ് അപകടമുണ്ടായത്. ഇയാള് സഞ്ചരിച്ച ബൈക്ക് എതിരെ വന്ന മിനി ട്രക്കില് കൂട്ടിയിടിക്കുകയായിരുന്നു. എന്നാല് മരണത്തിന്റെ വക്കില് നിന്നും യുവാവ് അത്ഭുതകരമായി രക്ഷപ്പെടുകയായിരുന്നു. ഇതിന്റെ വീഡിയോ സാമൂഹ്യമാധ്യമങ്ങളില് വൈറലാവുകയും ചെയ്തു.\nഅപകടത്തെ തുടര്‍ന്ന് ബൈക്കില് നിന്ന് ഉയര്‍ന്ന് തെറിച്ചുവീഴുന്ന യുവാവ് കാര്യമായ പരിക്കുകള് ഇല്ലാതെ എഴുന്നേറ്റു നടക്കുന്നത് വീഡിയോയില് കാണാം. ചുറ്റും കൂടിയ ആളുകള് ഉടന്‍തന്നെ ബൈക്ക് റോഡില്‍നിന്ന് ഉയര്‍ത്താന് സഹായിക്കുന്ന ദൃശ്യങ്ങളും കാണാം. ബൈക്ക് മുന്നിലുണ്ടായിരുന്ന വാഹനങ്ങളെ മറികടന്ന് വന്നതാണെന്ന് വ്യക്തമാണ്. അതേസമയം, എന്നാണ് അപകടം നടന്നതെന്ന് വ്യക്തമല്ല. വീഡിയോ കഴിഞ്ഞ ദിവസമാണ് കൂടുതലായി പ്രചരിക്കാന് തുടങ്ങിയത്.


കേരളത്തിന് ആശ്വസിക്കാം: ഇന്ന് കൊവിഡ് സ്ഥിരീകരിച്ചില്ല; 95 പേർ ചികിൽസയിൽ, നാല് പുതിയ ഹോട്ട്സ്പോട്ടുകൾ\nThu Jun 24 2021 23:43:18 GMT+0530 (India Standard Time)\nരോഗം സ്ഥിരീകരിച്ച് കണ്ണൂർ ജില്ലയിൽ ചികിത്സയിലായിരുന്ന കാസർകോട് സ്വദേശിയുടെ ഫലം ഇന്ന് നെഗറ്റീവായി.\nSDR3 May 2020 11:30 AM GMT\nതിരുവനന്തപുരം: കൊവിഡ് ഭീതിക്കിടെ സംസ്ഥാനത്ത് ഒരിക്കല് കൂടി ആശ്വാസ ദിനം. കേരളത്തിൽ ഇന്നാര്‍ക്കും തന്നെ കോവിഡ്-19 സ്ഥിരീകരിച്ചിട്ടില്ലെന്ന് ആരോഗ്യ വകുപ്പ് മന്ത്രി കെ കെ ശൈലജ അറിയിച്ചു. അതേസമയം കണ്ണൂര് ജില്ലയില് ചികിത്സയിലായിരുന്ന കാസര്‍ഗോഡ് സ്വദേശിയുടെ പരിശോധനാഫലം നെഗറ്റീവായി രോഗമുക്തി നേടി. ഇതോടെ 401 പേരാണ് ഇതുവരെ കോവിഡില് നിന്നുംമുക്തി നേടിയത്. 95 പേരാണ് നിലവില് സംസ്ഥാനത്തെ വിവിധ ആശുപത്രികളില് ചികിത്സയിലുള്ളത്.


സച്ചിന്റെ നില മെച്ചപ്പെടുന്നു | Tendulkar in touch with two specialists: Nair - Malayalam Oneindia\nസച്ചിന്റെ നില മെച്ചപ്പെടുന്നു\nമുംബൈ: ടെന്നിസ് എല്‍ബോ ബാധിച്ച സച്ചിന് ടെണ്ടുല്‍ക്കറെ ഡോ. ആനന്ദ് ജോഷിയും ഇന്ത്യന് ക്രിക്കറ്റ് ടീമിന്റെ ഫിസിയോളജിസ്റായ ആന്‍ഡ്രൂ ലെയ്പ്പസും പരിശോധിച്ചുവരികയാണെന്ന് ക്രിക്കറ്റ് ബോര്‍ഡ് സെക്രട്ടറി എസ്. കെ. നായര് പറഞ്ഞു.\nസച്ചിന് എപ്പോള് കളിക്കാനാവുമെന്ന് തീരുമാനിക്കേണ്ടത് അദ്ദേഹത്തെ പരിശോധിക്കുന്ന ഈ രണ്ട് ഡോക്ടര്‍മാരാണ്. പരിക്ക് മൂലം ചികിത്സ തേടിയ സച്ചിന് എപ്പോള് കളിക്കാന് തുടങ്ങാമെന്ന കാര്യത്തില് സ്വയം തീരുമാനിക്കുകയുമാവാം.\nഇംഗ്ലണ്ടില് വച്ച് കടുത്ത വേദന സഹിക്കേണ്ടിവരുന്ന ഷോക്ക് തെറാപ്പിക്ക് സച്ചിന് വിധേയമായിരുന്നു. ഇപ്പോള് സച്ചിന്റെ ഇടത്തേ കൈക്കുഴക്ക് വേദന കുറഞ്ഞിട്ടുണ്ട്.\nഇടത്തേകൈ ഉപയോഗിക്കുമ്പോള് അതീവശ്രദ്ധ പുലര്‍ത്തണമെന്ന് ഡോക്ടര്‍മാര് സച്ചിനോട് നിര്‍ദേശിച്ചിട്ടുണ്ട്. ഇടത്തേ കൈെ കൊണ്ട് ഡ്രൈവ് ചെയ്യുകയോ ഭാരമെടുക്കുകയോ ചെയ്യരുതെന്നാണ് സച്ചിന് ലഭിച്ചിരിക്കുന്ന നിര്‍ദേശം.


കോവിഡ് സുരക്ഷാ പരിശോധനകൾ കർക്കശമാക്കികൊണ്ട് പോലീസും, നഗരസഭയും | OMANLIVE\nHomeOMANകോവിഡ് സുരക്ഷാ പരിശോധനകൾ കർക്കശമാക്കികൊണ്ട് പോലീസും, നഗരസഭയും\nകോവിഡ് സുരക്ഷാ പരിശോധനകൾ കർക്കശമാക്കികൊണ്ട് പോലീസും, നഗരസഭയും\nസുപ്രീം കമ്മിറ്റി നിർദേശം ലംഘിച്ച് റെസ്റ്റ്ഹൗസിൽ ഒത്തുചേർന്നവരെ അറസ്റ്റ് ചെയ്തതായി റോയൽ ഒമാൻ പൊലീസ് അറിയിച്ചു. സ്വദേശികളാണ് പിടിയിലായത്. ദാഖിലിയ ഗവർണറേറ്റിലെ നിസ്വയിലാണ് സംഭവം. ആരോഗ്യ മുൻകരുതൽ നടപടികൾ ലംഘിച്ച ആറ് ഭക്ഷ്യോൽപന്ന വിതരണ സ്ഥാപനങ്ങൾക്ക് നോട്ടീസ് നൽകിയതായി മസ്കത്ത് നഗരസഭയും അറിയിച്ചു. സീബ് സെൻട്രൽ മാർക്കറ്റിലെ സ്ഥാപനങ്ങൾക്കാണ് നോട്ടീസ് നൽകിയത്. 33 ഭക്ഷ്യോൽപന്ന വിതരണ സ്ഥാപനങ്ങളിൽ പരിശോധന നടത്തിയതായും നഗരസഭ അറിയിച്ചു.\nഅറബിക്കടലിൽ ഭൂചലനമുണ്ടായതായി  സുൽത്താൻ ഖാബൂസ് സർവകലാശാലയിലെ ഭൂകമ്പ നിരീക്ഷണ കേന്ദ്രം അറിയിച്ചു. ശനിയാഴ്ച രാവിലെ 9.42ഓടെയാണ് ഭൂചലനമുണ്ടായത് . റിക്ചർ സ്കെയിലിൽ 3.9 ആണ് തീവ്രത രേഖപ്പെടുത്തിയത്. ദുകം തീരത്ത് നിന്ന് 282 കിലോമീറ്റർ അകലെ പത്ത് കിലോമീറ്റർ ആഴത്തിലാണ് ഭൂചലനത്തിെൻറ പ്രഭവ കേന്ദ്രമെന്നും ഭൂകമ്പ നിരീക്ഷണ കേന്ദ്രം അറിയിച്ചു.\nമസ്കത്ത് ഗവർണറേറ്റിൽ വീടിന് തീപിടിച്ചു. സീബ് വിലായത്തിലാണ് സംഭവം. സംഭവത്തിൽ ഒരാൾക്ക് സാമാന്യം നല്ല രീതിയിൽ പൊള്ളലേറ്റു. ഇയാളെ പ്രാഥമിക ശുശ്രൂഷക്ക് ശേഷം ആശുപത്രിയിലേക്ക് മാറ്റിയതായി സിവിൽ ഡിഫൻസ് അറിയിച്ചു.\nPrevious articleഒമാനില് കൊവിഡ് ബാധിച്ചു മരിച്ചത് നൂറില് പരം മലയാളികള്\nNext articleരണ്ട് പതിറ്റാണ്ട് കാലം ഒമാനിൽ അധ്യാപകനായിരുന്ന മാവേലിക്കര കല്ലുമല സ്വദേശി റജി സാമുവൽ പടിയിറങ്ങുന്നു


ആര്യൻ ഖാൻ ഇടക്കാല ജാമ്യപേക്ഷ ഇന്ന് സമർപ്പിച്ചേക്കും | Pathanamthitta Media\nമുംബൈ : ആര്യൻ ഖാൻ ഇടക്കാല ജാമ്യപേക്ഷ ഇന്ന് സമർപ്പിച്ചേക്കും. പ്രത്യേക എൻഡിപിഎസ് കോടതിയിലാണ് ജാമ്യപേക്ഷ സമർപ്പിക്കുക. ജാമ്യത്തെ ശക്തമായി എതിർക്കുമെന്ന് എൻസിബി വ്യക്തമാക്കിയിട്ടുണ്ട്. ആര്യാനുൾപ്പെടെയുള്ളവർക്കെതിരായ കേസ് ശക്തമാണെന്നും കോടതിയിൽ ഇക്കാര്യം അതിന്റെ പൂർണ്ണ അർത്ഥത്തിൽ ബോധ്യപ്പെടുത്തുമെന്നും എൻസിബി സോണൽ മേധാവി സമീർ വാങ്കഡെ പറഞ്ഞു.\nആര്യൻ ഖാന് ജാമ്യം ലഭിച്ചാൽ അത് അന്വേഷണത്തെ ബാധിക്കുമെന്നും തെളിവുകൾ നശിപ്പിക്കാനും സാക്ഷികളെ സ്വാധീനിക്കാനും സാധ്യതയുണ്ടെന്നും എൻസിബി കഴിഞ്ഞ ദിവസം വാദിച്ചിരുന്നു. ഇതേ വാദങ്ങൾ എൻഡിപിഎസ് കോടതിയിലും എൻസിബി ഉന്നയിക്കും. ജാമ്യം നിഷേധിക്കപ്പെട്ട ആര്യൻ ഉൾപ്പെടെ 8 പ്രതികളും മുംബൈ ആർതർ റോഡ് ജയിലിൽ തുടരുകയാണ്. ഒരു നൈജീരിയൻ പൗരൻ ഉൾപ്പെടെ 18 പേരെ ഇതുവരെ കേസിൽ അറസ്റ്റ് ചെയ്തിട്ടുണ്ടെന്നു എൻസിബി അറിയിച്ചു.\nഒക്ടോബർ രണ്ട് അർധരാത്രിയാണ് റെയ്ഡ് നടന്നത്. മുംബൈയിൽ നിന്ന് ഗോവയിലേക്ക് പോയ ആഢംബര കപ്പലായ കോർഡിലിയ ക്രൂയിസിൽ ലഹരിപാർട്ടി നടത്തുന്നുവെന്ന വിവരത്തിന്റെ അടിസ്ഥാനത്തിൽ യാത്രക്കാരുടെ വേഷത്തിലാണ് എൻസിബി സംഘം കപ്പലിലെത്തിയത്. തുടർന്ന് നടത്തിയ പരിശോധനയിലാണ് എട്ട് പേരും സംഘാടകരും പിടിയിലായത്. അറുപതിനായിരം മുതൽ ആറ് ലക്ഷം രൂപ വരെ പ്രവേശന ഫീസ് നൽകിയാണ് കപ്പലിലെ യാത്ര. കപ്പലിൽ നിന്ന് കൊക്കെയിൻ, ഹാഷിഷ്. എംഡിഎംഎ തുടങ്ങിയ നിരോധിത മയക്കുമരുന്നുകൾ പിടികൂടിയിരുന്നു.\nPrevious articleപേരിനുമാത്രം സഹകരണം, തോല്‍പിക്കാന് ശ്രമം ; 97 പേര്‍ക്ക് കാരണം കാണിക്കല് നോട്ടീസ് നല്‍കാന് കോണ്‍ഗ്രസ്\nNext articleവട്ടവടയില് പ്രവര്‍ത്തകര് കൂട്ടത്തോടെ സി.പി.ഐയില് ; പ്രതിസന്ധിയിലായി സി.പി.ഐ എം


സര്‍ക്കാര് കാര്യം: വാണിജ്യനികുതിവകുപ്പും വിവരസാങ്കേതിക വിദ്യയും (Commercial Taxes Department)\nനമ്മുടെ സംസ്ഥാനാതിര്‍ത്തികളിലെ ചെക്ക് പോസ്റ്റുകള് കുപ്രസിദ്ധിയാര്‍ജ്ജിച്ചതാണെന്ന കാര്യം പ്രത്യേകിച്ച് പറയേണ്ടല്ലോ. അവിടമൊക്കെ ഒന്നു ശരിയാക്കിയെടുക്കണമെന്ന അടങ്ങാത്ത ആഗ്രഹം ഇപ്പോഴത്തെ ധനമന്ത്രി ശ്രീ. തോമസ്സ് ഐസ്സക്കിന്നല്ല ആദ്യം ഉണ്ടായത്. 1998 ലെ സര്‍ക്കാരിനും അത്തരത്തിലുള്ള ഒരാഗ്രഹം തോന്നി. വാണിജ്യ നികുതി വകുപ്പിനെ (സിറ്റിഡി) മുഴുവന് കമ്പ്യുട്ടര്‍വല്‍കരിച്ചാല് ഈ ആഗ്രഹം നിറവേറ്റാമെന്ന് ഏതോ പുംഗന് ഉപദേശിച്ചുകൊടുത്തു.\nസംന്തോഷം കൊണ്ട് തുള്ളിച്ചാടിയ നികുതി വകുപ്പ് ഉടന് തന്നെ അതിനു വേണ്ടുന്ന ഒരു സോഫ്റ്റ്വെയര് രൂപകല്പന ചെയ്യാന് ഉത്തരവിട്ടു. സോഫ്റ്റ്വെയറിനു പേരും ഇട്ടു: ‘’കേരളാ\nകൊമ്മേര്‍സിയല് ടാക്സസ്സ് സിസ്റ്റം”. രാജ്യത്തെ പ്രഗല്‍ഭരായ ടാറ്റാ ഇന്‍ഫോടെക് ലിമിറ്റഡിനേയും, സംസ്ഥാനത്തെ കെല്‍ട്രോണിനേയും കൂടി 2000 ജനുവരിയില് ഇതിനു വേണ്ടുന്ന സിസ്റ്റം വികസിപ്പിച്ചെടുക്കാനേല്‍പ്പിച്ചു. 70 ലക്ഷം രൂപ ചെലവില്\n12 മാസത്തിനകം സംഗതി റെഡിയാക്കണം. ഏതാണ്ട് പറഞ്ഞ സമയത്തു തന്നെ സോഫ്റ്റ്വെയര് റെഡി.\nസോഫ്റ്റ്വെയര് ടെസ്റ്റ് ചെയ്തു നോക്കാന് വകുപ്പിന്റെ കീഴിലുള്ള ഓഫീസ്സുകളില് കമ്പ്യൂട്ടര് വേണ്ടേ. 2002 മാര്‍ച്ച് 31 വരെയും കമ്പ്യൂട്ടറുകളൊന്നും ഇല്ലെന്ന് കണ്ട്, ആ വിവരം അക്കൌണ്ടന്റ് ജനറല് സര്‍ക്കാരിനേയും, സാമാജികരേയും എല്ലാം അറിയിച്ചു.\n127 സ്ഥലങ്ങളിലായി 248 വാണിജ്യ നികുതി ആഫീസ്സുകളിലെ (ചെക്ക് പോസ്റ്റുകള് ഉള്‍പ്പെടെ) കമ്പ്യൂട്ടറകളുമായി സംയോജിപ്പിക്കണമെന്നത് അവര്‍ക്ക് ഒരു പുതിയ അറിവായിരുന്നു.\nഅതു കൊണ്ടായിരിക്കണം നാലഞ്ചുകൊല്ലം ഒന്നും സംഭവിക്കാതെ മുന്നോട്ട് പോയി. ഒന്നും സംഭവിച്ചില്ലെന്ന് പറയുന്നത് ശുദ്ധ നുണയായിരിക്കും. ഇനിപ്പറയുന്ന കാര്യങ്ങളെല്ലാം ഇതിനിടയില് സംഭവിച്ചിരുന്നു:\nഓണ്‍ലൈന് ഡേറ്റാ എന്‍ട്രി സാധ്യമാക്കുന്നതിനു ഹാര്‍ഡവെയര് വാങ്ങുന്നതിനുള്ള ടെണ്ടറുകള് 2002 നവമ്പറില് ക്ഷണിച്ചിരുന്നു. പക്ഷേ ഉടന് തന്നെ സപ്ലൈ ഓര്‍ഡര് നല്‍കാന് പറ്റിയില്ല. ഓഫ്‌ലൈന് ഡേറ്റാ എന്‍ട്രി യാണോ ഓണ്‍ലൈന് ഡേറ്റാ എന്‍ട്രിയാണോ ചിലവുകുറഞ്ഞതെന്ന് ചിന്തിച്ചുറപ്പിക്കേണ്ടേ. 2003 ഒക്ടോബര് ആയപ്പോള് ചിന്തക്കുറപ്പുവന്നു: ഓഫ് ലൈന് ഡേറ്റാ എന്‍ട്രിയാണ് ചിലവ് കുറവെന്ന്. പിന്നെ ഒട്ടും താമസ്സിപ്പിച്ചില്ല. സപ്ലൈ ഓര്‍ഡര് നല്‍കി. 2004 ജനുവരിയില്‍തന്നെ ആവശ്യപ്പെട്ട ഹാര്‍ഡ് വെയര് മുഴുവന് റെഡി.\nനമ്മള് സ്വന്ത ആവശ്യത്തിനു കമ്പ്യൂട്ടര് വാങ്ങിയാല് അന്നുതന്നെ പവ്വര് പോയിന്റൂള്ള ഒരു സ്ഥലത്ത് ഒരു മേശയിട്ട് ഉപയോഗിച്ചു തുടങ്ങും. വകുപ്പിന്റെ ആഫീസുകളിലും ഇത്രയേ ആവശ്യമുള്ളൂവെന്നാണ് ധരിച്ചു വശായത്. അപ്പോഴാണ് ആരോ ഉപദേശിച്ചത് ഈ ആഫീസ്സുകളിലെല്ലാം ഒന്നില് കൂടുതല് കമ്പ്യൂട്ടറുകള് ഉണ്ട്. വികസിപ്പിച്ചെടുത്ത് റെഡിയായിരിക്കുന്ന സോഫ്റ്റ്വെയര് ക്ലയന്റ്-സെര്‍വ്വര് ആര്‍ക്കിടെക്ചറിലാകുന്നു.ഓരോ ആഫീസ്സിലേയും എല്ലാ കമ്പ്യൂട്ടറുകളും തമ്മില് ബന്ധിപ്പിക്കുന്ന ലോക്കല് ഏരിയാ നെറ്റുവര്‍ക്കും (ലാന് ) എല്ലാ ഓഫീസ്സുകളും കമ്മിഷ്ണറേറ്റുമായി ബന്ധിപ്പിക്കുന്ന വൈഡ് ഏരിയാ നെറ്റുവര്‍ക്കും (വാന് ) അത്യാവശ്യമാണ്. ഇക്കാര്യം മനസ്സിലായ ഉടന് അടുത്ത നടപടിക്കു തയ്യാറായി. 77.30 ലക്ഷം രൂപ മുടക്കി ലാന് സ്ഥാപിക്കാനുള്ള വര്‍ക്ക് ഓര്‍ഡര് 2004 സെപ്റ്റമ്പറില് (!!) തന്നെ നല്‍കി.\nലാന് സ്ഥാപിക്കാന് കമ്പനിക്കാര് ആഫീസ്സുകള് സന്ദര്‍ശിച്ചപ്പോഴാണറിയുന്നത്, അതിനു മുന്നോടിയായുള്ള ‘സൈറ്റ് പ്രിപ്പറേഷന് ‘ എന്നൊരു മാരണം കൂടിയുണ്ടെന്ന്. അത് സിവിള്‍വര്‍ക്ക് വിഭാഗത്തിലുള്ളതാണ്. പൊതുമരാമത്തു വകുപ്പാണ് ചെയ്തു തരേണ്ടത്. ഇതെല്ലാം ചെയ്തു കിട്ടാനുള്ള കാലതാമസം മൂലം 2005 ഒക്ടോബറിലാണ് ലാന് സ്ഥാപിച്ച് കിട്ടിയത്. അതുകൊണ്ട് 2007 ഏപ്രിലില് വാന് സ്ഥാപിക്കാനുള്ള വര്‍ക്ക് ഓര്‍ഡറും നല്‍കി.\nഇതിനു മുമ്പതന്നെ ജില്ലാ ആഫീസുകള്‍ക്കും ചെക്ക് പോസ്റ്റുകള്‍ക്കും ബി.എസ്.എന്.എല് ന്റെ ലീസ്ഡ് ലൈന് കണക്ഷനുകള് 2004 മാര്‍ച്ചില് എടുത്തിരുന്നു. (127 സ്ഥലങ്ങളിലെ 248 വാണിജ്യ നികുതി ആഫീസ്സുകള്‍ക്ക്) അതിനുള്ള വാടകയും മുറക്ക് കൊടുത്തു വരുന്നുണ്ട്.\nലാനും വാനുമൊക്കെ തയ്യാറായി വന്നപ്പോള് വേറൊരു സംഭവം കൂടി ഉണ്ടായി. വല്യൂ ആഡഡ് ടാക്സ് നടപ്പാക്കി. നമ്മുടെ റ്റാറ്റാ ഇന്‍ഫോടെക്കും കെല്‍ട്രോണും കൂടി ികസിപ്പിച്ചടുത്ത (70 ലക്ഷം രൂപ) സോഫ്റ്റ്വെയര് പെട്ടിയില്‍നിന്നും പുറത്തെടുക്കേണ്ടി വന്നില്ല്ല.\nചുരുക്കത്തില് 2005 ആയപ്പോള് നികുതി വകുപ്പ് ഈ പദ്ധതി തുടങ്ങിയിടത്തുതന്നെ തിരികെയെത്തി.\n140 ലക്ഷം രൂപക്ക് വാറ്റിനു അനുസൃതമായ മറ്റൊരു സോഫ്റ്റ്വെയര് വികസിപ്പിച്ചെടുക്കുന്ന പണിയുടെ ചുമതല 2005 ജൂണില് സി.എം.സി ലിമിറ്റഡിനെ ഏല്‍പ്പിച്ചു. 2007 മാര്‍ച്ചോടെ\nപരിമിതമായ വാണിജ്യനികുതി ആഫീസുകളിലും ചെക്ക് പോസ്റ്റുകളിലുമായി രണ്ടു മോഡ്യൂളുകള് മാത്രമേ പ്രവര്‍ത്തന സഞ്ജമായുള്ളൂ. എങ്കിലും 12 മോഡ്യൂളുകള് പ്രവര്‍ത്തന സഞ്ജമായി എന്നുള്ള അംഗീകാര സര്‍ട്ടിഫിക്കറ്റ് 2006 ഡിസമ്പറില് നല്‍കിയത്\nപച്ചകള്ളമാണെന്ന് അക്കൌണ്ടന്റ് ജനറല് തെളിയിച്ചു. 10 മോഡ്യൂളുകള് ഡപ്യൂട്ടികമ്മിഷ്ണറുടെ ആഫീസിലോ വാണിജ്യനികുതി ആഫീസുകളിലോ വാനിന്റെ പ്രവര്‍ത്തനക്ഷമതയുടെ അഭാവം കാരണം ഇനിയും പ്രവര്‍ത്തന്ക്ഷമമാക്കേണ്ടിയിരിക്കുന്നു.\nടാറ്റാ ഇന്‍ഫോടെക്കും കെല്‍ട്രോണും വഴി ആദ്യം വികസിപ്പിച്ചെടുത്ത സോഫ്റ്റ്വെയറിനും, പരിശീലനം നല്‍കുന്നതിനും മറ്റുമായി ഇതുവരെ ഏതാണ്ട് 19.57 കോടി രൂപ ചെലവായിട്ടുണ്ട്. അതിലെ സോഫ്റ്റ്വെയര് വികസിപ്പിക്കുന്നതിനു വേണ്ടി ചെലവായതു മാത്രമല്ല പാഴായിപ്പോയത്. ഓറക്കിള് 8, സ്കോ യൂണിക്സ്‌വെയര് ലൈസന്‍സുകള് കരസ്ഥമാക്കിയതിനു ചെലവായ 1.01 കോടി രൂപയും പാഴായി.\n2004 ജനുവരിയില് 5.10 കോടി രൂപയ്ക്ക് വാങ്ങിയ 26 സര്‍വ്വറുകളും, 943 പീ.സി കളും മറ്റു ഹാര്‍ഡ് വെയറും വിവിധ ആഫീസുകളില് കഴിഞ്ഞ മൂന്നു നാലും വര്‍ഷമായി പെട്ടിക്കുള്ളില്\nരെജിസ്റ്റേര്‍ഡ് ഡീലര്‍മാര് നല്‍കുന്ന മാസാമാസ റിട്ടേണുകളിലെ ഡേറ്റ ഇന്‍പുട്ട് ചെയ്യുന്നതിനായി 354 പീ.സീ കള് (നേരത്തേ പറഞ്ഞതു കൂടാതെ) വാങ്ങുന്നതിലേക്കായി 1.20 കോടി രൂപയുടെ അനാവശ്യ ചെലവും (2006 മാര്‍ച്ച്) വകുപ്പ് വരുത്തിവച്ചു.\nഅങ്ങനെ 1998-ല് നിര്‍ദ്ദേശിച്ച കമ്പ്യൂട്ടര് വല്‍കൃത വിവര സമ്പ്രദായം വാണിജ്യനികുതി വകുപ്പില് ഇപ്പോഴും സാധ്യമായിട്ടില്ല.\nPosted by അങ്കിള്. at 2:53 PM\nLabels: വാണിജ്യനികുതിവകുപ്പ് ചെക്ക് പോസ്റ്റ് വാറ്റ്\nവാണിജ്യനികുതിവകുപ്പ് ചെക്ക് പോസ്റ്റുകളില് നടക്കുന്ന വന് വെട്ടിപ്പുകളെ നേരിടാന് നടത്തിയ പോരാട്ടങ്ങള് നികുതിദായകര്‍ക്ക് എന്തുമാത്രം നേട്ടമുണ്ടാക്കിയെന്ന് വിശദമാക്കുന്ന ഒരു പോസ്റ്റ്.\nഇതിനാണ് സര്‍ക്കാരുകാര്യം മുറപോലെ എന്നു പറയുന്നതു. മറ്റു സംസ്ഥാനങ്ങള് സങ്കേതികവിദ്യയുടെ കാര്യത്തില് ഒരുപാടുമുന്‍പില് നില്‍ക്കുമ്പോള് നമ്മള് പിന്നോടു പോയിരിക്കുന്നു. VAT സംബന്ധിച്ച വ്യക്തമാ‍യ മാര്‍ഗ്ഗ്നിര്‍ദ്ദേശം നല്‍കുന്ന online help desk പല സംസ്ഥാനങ്ങളിലും ഉണ്ട്. നമുക്കു ഉള്ള നിര്‍ദ്ദേശങ്ങള് തന്നെ അപൂര്‍ണ്ണമാണ്. ഇവിടെ ഒരു പദ്ധതിക്കും വ്യ്ക്തമായ ഒരു time frame ഇല്ലാത്തതും ഒരു പ്രശ്നമാണെന്നുതൊന്നുന്നു.\nഅങ്കിള് ഇത് വായിച്ചിട്ട് എനിക്കൊരു ഞെട്ടലും ഉണ്ടായില്ല. ഇത്രയേ അല്ലെ സംഭവിച്ചുള്ളൂ എന്നെ കരുതുന്നുള്ളൂ. എന്താണ് കമ്പ്യൂട്ടര്‍വല്‍ക്കരണം എന്നറിയാത്തതാണ് പ്രശ്നം. പഴയ തലമുറ ആള്‍ക്കാരെ വച്ച് ഇതൊക്കെ നടത്താന് പറ്റുമോ എന്നതാണ് പ്രശ്നം. അവര് എല്ലാം ഔട്ട്‌സോഴ്സ് ചെയ്യും അത്ര മാത്രം അല്ലാതെ അവര്‍കെന്തറിയാം\nയോജിക്കാന് കഴിയുന്നില്ല കിരണേ. വകുപ്പ് തലവന്മാര്‍ക്ക് ഒരു പക്ഷേ കമ്പ്യൂട്ടര്‍വല്‍ക്കരണം എങ്ങനെ ചെയ്യണ മെന്നറിയില്ലായിരിക്കാം. എന്നാല് സംസ്ഥാന സര്‍ക്കാരിന്റെ കീഴില് അതിനെപറ്റി വിവരമുള്ളവര് ധാരാളമാണ്. ഒന്നുമില്ലെങ്കില് സംസ്ഥാനത്തെ എഞ്ചിനിയറിംഗ് കാളേജുകളിലെ അദ്ധ്യാപകരില്ലേ. അവരുടെ ഒരു കമ്മറ്റിയുണ്ടാക്കികൂടേ. ഇക്കാര്യങ്ങളില് ഉപദേശം കൊടുക്കാന്. പലകാര്യങ്ങളിലും അത്തരം കമ്മറ്റികളുണ്ടെന്നു എനിക്ക് നേരിട്ട് അനുഭവം ഉണ്ട്.\nഇവിടെ പ്രശ്നം അതൊന്നുമല്ല. വാണിജ്യനികുതി വകുപ്പില് കമ്പ്യൂട്ടര്‍വര്‍ക്കരണം അസാധ്യമാക്കേണ്ടത് പലരുടേയും ആവശ്യമാണ്. അല്ലെങ്കില് ആദ്യം സോഫ്റ്റ് വെയര് ഉണ്ടാക്കുകയും, അതുകഴിഞ്ഞ് ഹാര്‍ഡ് വെയര് വാങ്ങുകയും അതും കഴിഞ്ഞ് സൈറ്റ് റെഡിയാക്കാന് പോകുകയും ഒക്കെ ചെയ്യുമോ.\nഎന്നിട്ടോ ആദ്യത്തെ സോഫ്റ്റ്വെയരിനു ചെലവായ 70 ലക്ഷം സര്‍ക്കാരിനു നഷ്ടം. ഒരു 1000 രൂപ കൈക്കൂലി താഴെക്കിടയിലുള്ള ആരെങ്കിലും വാങ്ങിയതു പിടിക്കപ്പെട്ടാല് അവന്റെ ഗതി ആലോചിച്ചു നോക്കു. ഇവിടെ 70 ലക്ഷം നഷ്ടപ്പെടുത്തിയതിനു ആരും ഉത്തരം പറയണ്ടേ. ഇതും അഴിമതിക്കു തുല്യമല്ലേ.\nസര്‍ക്കാരിന്റെ തൊഴിലാളി പ്രേമം - ഉദാഹരണം ഒന്നുകൂടി...\nവാണിജ്യനികുതിവകുപ്പും വിവരസാങ്കേതിക വിദ്യയും (Comm...\nവേളി അമ്യൂസ്മെന്റ് പാര്‍ക്കിന്റെ ദുര്‍ഗ്ഗതി (Amuse...\nമാറി മാറി വരുന്ന സര്‍ക്കാരുകളും അവരുടെ തൊഴിലാളി പ്...


ഒറ്റമൂലികളുമായി ചെടിയമ്മ പിലിക്കോടുണ്ട് • Suprabhaatham\nഒറ്റമൂലികളുമായി ചെടിയമ്മ പിലിക്കോടുണ്ട്\nNovember 20, 2016 | 11:39 am IST\nചെടിയമ്മ എന്ന അന്നമ്മ ദേവസ്യ\nചെറുവത്തൂര്: അറുന്നൂറോളം ഔഷധ സസ്യങ്ങളുടെ ഉടമയും നാട്ടറിവിന്റെ അപൂര്‍വ ഖനിയുമായ ചെടിയമ്മ എന്ന അന്നമ്മ ദേവസ്യ പിലിക്കോടെത്തി. ഉത്തരമേഖല കാര്‍ഷിക ഗവേഷണകേന്ദ്രം കാര്‍ഷിക പ്രദര്‍ശന നഗരിയിലാണ് ഒറ്റമൂലികളുമായി കോഴിക്കോട് മുക്കത്തു നിന്നു ചെടിയമ്മ എത്തിയിരിക്കുന്നത്. സോറിയാസിസ്, മഞ്ഞപ്പിത്തം, വാതം എന്നിവ ഭേദമാക്കുന്നതില് വിദഗ്ധയായ ഇവര് എണ്‍പത്തിമൂന്നാം വയസിലും നാട്ടറിവുകള് പകര്‍ന്നു നല്‍കിയുള്ള തന്റെ യാത്ര തുടരുകയാണ്.\nഎല്ലാവരുടെയും പ്രിയപ്പെട്ട ഈ വൈദ്യ മുത്തശ്ശി പറയുന്നത് നമ്മള് കാടെന്നു പറഞ്ഞു കളയുന്നതില് പലതും വിലപ്പെട്ട മരുന്നുകളാണ് എന്നാണ്. സഞ്ചരിക്കുന്ന സസ്യവിജ്ഞാന കോശം എന്നാണു പ്രിയപ്പെട്ടവര് അന്നമ്മയെ വിളിക്കുന്നത്. സാധാരണക്കാരായ രോഗികള് മുതല് പ്രശസ്ത സ്ഥാപനങ്ങളിലെ ഗവേഷകര് വരെ അന്നമ്മയെ തേടിയെത്താറുണ്ട്.\n1991 മുതലാണ് ഇവര് മരുന്നു ചെടികളെക്കുറിച്ച് ക്ലാസെടുത്തു തുടങ്ങിയത്. ചെടികള് കൊണ്ടുവന്നു അവയെ പരിചയപ്പെടുത്തിയാണ് അന്നമ്മ ക്ലാസുകള് കൈകാര്യം ചെയ്യുന്നത്.\nഅറിയപ്പെടുന്ന നാട്ടുവൈദ്യനായിരുന്നു ഇവരുടെ വല്യപ്പന് ഇല്ലിക്കല് ഇസ്ഹാഖ്. മാറാരോഗങ്ങള് ഒറ്റമൂലി കൊണ്ട് മാറ്റുന്ന ചികിത്സ ഇദ്ദേഹത്തില് നിന്നാണു പഠിച്ചത്. കാലിക്കറ്റ് യൂനിവേഴ്‌സിറ്റിയുടെ ഫോക്‌ലോര് വിഭാഗത്തില് റിസോഴ്‌സ് പേഴ്‌സണായും അന്നമ്മ എത്താറുണ്ട്.. ഹെര്‍ബല് ഗാര്‍ഡനും മറ്റും ഒരുക്കുമ്പോള് പേരറിയാത്ത ചെടികളെ കണ്ടെത്തുന്നതിനു നിരവധി ശാസ്ത്രജ്ഞരും ഇവരുടെ സഹായം തേടിയെത്തിയിട്ടുണ്ട്.\nചെടികളുടെ ലോകത്തു തന്നെ ജീവിക്കുന്നതിനാലാണ് ഇവര്‍ക്കു ചെടിയമ്മയെന്ന പേരു ലഭിച്ചത്.\nകഴിഞ്ഞ അഞ്ചുവര്‍ഷമായി മുക്കത്തെ ഹൈലൈഫ് ആയുര്‍വേദ ആശുപത്രിയില് ചികിത്സയും നടത്തുന്നുണ്ട്. ഔഷധ സസ്യങ്ങളുമായി ബന്ധപ്പെട്ടു പുസ്തകങ്ങളും എഴുതിയിട്ടുണ്ട്. ഫെസ്റ്റ് അവസാനിക്കുന്ന 28 വരെ ചെടിയമ്മ പിലിക്കോട് കാര്‍ഷിക ഗവേഷണ കേന്ദ്രത്തിലുണ്ടാകും.


INFORMATION VOICE: വെഡ്ഡിങ് ബെല്‍സ്\nബനാറസി സില്‍ക്കും വൈറ്റ് വാഷ്ഡ് ട്യൂളും ചേരുന്ന ഫ്യൂഷന് സാരി. ട്രഡീഷണല് മോട്ടിഫുകളും, സ്റ്റോണ് വര്‍ക്കുമാണ് ഇതിന്റെ പ്രത്യേകത. കൂടെ, ബൊലേറോ ഹക്കോബ ബ്ലൗസും സില്‍വല് ജക്കാര്‍ഡില്‍ആപ്ലിക് വര്‍ക്ക് ചെയ്ത കോസറ്റും.\nവയലറ്റ് ഹെവി വര്‍ക്ക് ലഹങ്ക. സര്‍ദോസി വര്‍ക്കാണ് ഇതിന്റെ പ്രത്യേകത. കൂടെ സ്വരോസ്‌കി ക്രിസ്റ്റല് കൂടെ ചേരുമ്പോള് ഇതിന്റെ ഭംഗി ഇരട്ടിക്കുന്നു. ടര്‍ക്കോയിഷ് ദുപ്പട്ടയും വയലറ്റ് ദുപ്പട്ടയും മിക്‌സ് ആന്‍ഡ് മാച്ച് ചെയ്തിരിക്കുന്നു.\nകുന്ദന് വര്‍ക്കും സര്‍ദോസി വര്‍ക്കും മനോഹരമാക്കിയ ട്യൂള് ലഹങ്ക. ബ്രൊക്കേഡ് ബ്ലൗസാണ് ഇതിന്റെ പ്രത്യേകത. ഹെവി സ്റ്റോണ് വര്‍ക്ക് ചെയ്ത മാച്ചിങ് ട്യൂള് ദുപ്പട്ടയും. വിവാഹ റിസപ്ഷന് തിളങ്ങാന് ഇതില് അധികം എന്തുവേണം.\nഅള്‍ട്രാ ലൈറ്റ് വെയ്റ്റ് സോഫ്റ്റ് കോട്ടണ് സല്‍വാര്. സില്‍വര് സരി വര്‍ക്കും മെറൂണ് എംബ്രോയ്ഡറിയുമാണ് ഇതിന്റെ പ്രത്യേകത. കൂടെ പേപ്പര് ഷിഫോണ് ദുപ്പട്ടയും. കൂട്ടുകാരിയുടെ മെഹന്തി ഫംങ്ഷനില് തിളങ്ങാന് അനുയോജ്യം.\nPosted by shafeequ rahman at 11:15


ഒന്നിച്ചു ജീവിച്ചു മതിയായില്ല, എങ്കിലും ജീവിതത്തില് ഇനിയൊന്നും ചെയ്യാനില്ല. അതുകൊണ്ടു മരണത്തിലും ഒന്നിച്ചുണ്ടാവണം എന്നാണു ആഗ്രഹം. ദക്ഷിണ മുംബൈയിലെ 88 കാരനായ നാരായണ് ലാവഡെയ്ക്കും 78 കാരി ഐരാവതിക്കും ആണ് ഒരുമിച്ചു സുഖമായി മരിക്കാന് ദയാവധത്തിന് അനുമതി തേടിയത്. ജീവിതത്തില് എപ്പോഴും തുണയ്ക്ക് തുണയായി നിന്നവര് മരിക്കുമ്പോഴും അങ്ങനെതന്നെ വേണമെന്ന ആഗ്രഹത്തിലാണ് ഇരുവരും ദയാവധത്തിന് അനുമതി തേടി രാഷ്ട്രപതിക്ക് കത്തയിച്ചിരിക്കുന്നത്.\nഅവസാനശ്രമമെന്ന നിലയിലാണ് രാഷ്ട്രപതിക്ക് അപേക്ഷ ഇവര് നല്‍കിയിരിക്കുന്നത്. പൗരന് ജീവിക്കാനുള്ള അവകാശം ഇന്ത്യന് ഭരണഘടന നല്‍കുന്നുണ്ട്.അതുപോലെ മരിക്കാനുള്ള അവകാശവും നല്‍കണമെന്നാണ് നാരായണ് പറയുന്നത്. രാഷ്ട്രപതിക്കു കൂടാതെ എന്‍സിപി അധ്യക്ഷന് ശരദ് പവാറിനും, മുന് നിയമമന്ത്രി രാം ജത്മലാനിക്കും എല്ലാം കത്തയച്ച് കാത്തിരിക്കുകയാണിവര്.


നാടിനെ നടുക്കിയ ജിഷ കൊലപാതകത്തിന് പിന്നാലെ മോളിയേയും പീഡനശ്രമത്തിനിടെ ക്രൂരമായി കൊലപ്പെടുത്തി; ഇതരസംസ്ഥാന തൊഴിലാളിയുടെ ക്രൂരത കൊച്ചിയിലെ വീട്ടമ്മയോട്… ഭയപ്പാടോടെ കേരളം; അന്യ സംസഥാന തൊഴിലാളികളുടെ അതിക്രമങ്ങളും അരും കൊലകളും അരങ്ങുവാഴുമ്പോള്..!! – Intensive Promoter\nHome / Lifestyle / നാടിനെ നടുക്കിയ ജിഷ കൊലപാതകത്തിന് പിന്നാലെ മോളിയേയും പീഡനശ്രമത്തിനിടെ ക്രൂരമായി കൊലപ്പെടുത്തി; ഇതരസംസ്ഥാന തൊഴിലാളിയുടെ ക്രൂരത കൊച്ചിയിലെ വീട്ടമ്മയോട്… ഭയപ്പാടോടെ കേരളം; അന്യ സംസഥാന തൊഴിലാളികളുടെ അതിക്രമങ്ങളും അരും കൊലകളും അരങ്ങുവാഴുമ്പോള്..!!\nനാടിനെ നടുക്കിയ ജിഷ കൊലപാതകത്തിന് പിന്നാലെ മോളിയേയും പീഡനശ്രമത്തിനിടെ ക്രൂരമായി കൊലപ്പെടുത്തി; ഇതരസംസ്ഥാന തൊഴിലാളിയുടെ ക്രൂരത കൊച്ചിയിലെ വീട്ടമ്മയോട്… ഭയപ്പാടോടെ കേരളം; അന്യ സംസഥാന തൊഴിലാളികളുടെ അതിക്രമങ്ങളും അരും കൊലകളും അരങ്ങുവാഴുമ്പോള്..!!\nIntensive Promo March 19, 2018\tLifestyle Leaveacomment 444 Views\nനാടിനെ നടുക്കിയ ജിഷ കൊലപാതകത്തിന് പിന്നാലെ എറണാകുളം പുത്തന്‍വേലിക്കരയില് 60 വയസുകാരിയെ വെട്ടേറ്റു മരിച്ച നിലയില് കണ്ടെത്തി. പുത്തന്‍വേലിക്കരയില് ഡേവിസിന്റെ ഭാര്യ മോളിയെയാണ് മരിച്ച നിലയില് കിടപ്പു മുറിയില് ഇന്നു രാവിലെ കണ്ടെത്തിയത്.\nസംഭവത്തില് ഇതര സംസ്ഥാന തൊഴിലാളിയായ അസം സ്വദേശി മുന്ന(28)യെ ചോദ്യം ചെയ്തുവരികയാണ്. മോളിയുടെ വീടിനോടു ചേര്‍ന്നുള്ള ഔട്ട് ഹൗസില് താമസിച്ചുവന്നിരുന്ന ഇതരസംസ്ഥാന തൊഴിലാളിയെയാണ് പോലീസ് സംഭവത്തില് പിടികൂടിയിരിക്കുന്നത്. മനോദൗര്‍ബല്യമുള്ള മകനൊപ്പമാണ് മോളി താമസിച്ചുവന്നിരുന്നത്.\nപീഡനശ്രമത്തിനിടെയാണ് കൊലപ്പെടുത്തിയതെന്ന മൊഴിയാണ് ഇയാള് നല്‍കിയിരിക്കുന്നത് എന്നാണ് പുറത്തുവരുന്ന റിപ്പോര്‍ട്ടുകള്. രാവിലെ അമ്മ എഴുന്നേല്‍ക്കാത്തതിനെ തുടര്‍ന്ന് മകന് എത്തി വിളിച്ചപ്പോള് മോളി വാതില് തുറക്കാത്തതിനെ തുടര്‍ന്ന് മകന് അടുത്തുള്ള വീട്ടിലെത്തി വിവരം അറിയിക്കുകയായിരുന്നു. തുടര്‍ന്ന് സമീപത്തുള്ള സ്ത്രീ എത്തി നോക്കിയപ്പോള് രക്തത്തില് കുളിച്ച നിലയില് വിവസ്ത്രയായി മോളി നിലത്തു കിടക്കുകയായിരുന്നു.\nഉടന് തന്നെ ഇവര് പോലീസിനെ വിവരം അറിയിച്ചതിനെ തുടര്‍ന്ന് പോലീസ് ഡോഗ് സ്‌ക്വാഡിനൊപ്പം എത്തി. തൊട്ടടുത്ത് ഇതരസംസ്ഥാന തൊഴിലാളികള് താമസിച്ചു വന്നിരുന്ന ഔട്ട് ഹൗസിലേക്കാണ് പോലീസ് നായ എത്തിനിന്നത്. ഇതേതുടര്‍ന്ന് പ്രതി രക്ഷപ്പെടുന്നതിനു മുമ്പു തന്നെ ഇയാളെ പിടികൂടാന് പോലീസിനു കഴിഞ്ഞു. ഇയാളെ വിശദമായി ചോദ്യം ചെയ്തു വരികയാണ്.\nകേരളം മുഴുവന് അന്യ സംസഥാന തൊഴിലാളികള് അരങ്ങുവാഴുമ്പോള് അതിക്രമങ്ങളുടെയും അരും കൊലകളുടെയും എണ്ണം കൂടിവരുകയാണ്. എത്രയൊക്കെ ആയാലും മലയാളികള് പഠിക്കില്ല. എന്ത് ജോലിയാണെങ്കില് പോലും സ്വന്തം നാട്ടില് അത് ചെയ്യുമ്പോള് കുറച്ചിലായി തോന്നുന്ന എല്ലാരും അറിയുക അന്യ സംസ്ഥാന തൊഴിലാളികള് ഗള്‍ഫ് പോലെ നമ്മുടെ കേരളത്തെ കാണുമ്പോള് ഇവിടെ നടക്കുന്നത് അവരുടെ നെറികെട്ട തോന്ന്യവാസങ്ങള്…\nഇതുകൊണ്ടും പഠിക്കില്ല എന്നതാണ് സത്യം. അതി ക്രൂരമായി പീഡിപ്പിക്കപ്പെട്ട ജിഷ വധ കേസ് അത് മറ്റൊരു സംഭവം. കേരളത്തെ ഒന്നടങ്കം ഞെട്ടിച്ച കേസില് പ്രതിയായിരുന്നതും അന്യസംസഥാന തൊഴിലാളിയായ അമിറൂള് ഇസ്ലാം. ഈ കേസിലും കോടതി വധശിക്ഷ വിധിച്ചിരുന്നു.\nഇങ്ങനെ എത്രയോ കേസുകള് വെവ്വേറെ പോലീസ് സ്‌റ്റേഷനുകളിലായ് ഓരോ ദിവസവും രജിസ്റ്റര് ചെയ്യപ്പെടുന്നു. അറിഞ്ഞും അറിയാതെയും ഓരോ ദിവസവും പുതിയ പുതിയ സംഭവങ്ങള്. എന്തെങ്കിലും പ്രശ്‌നങ്ങള് വരുമ്പോള് മാത്രമാകും ഇവരെയൊക്കെ സൂക്ഷിക്കുക. എന്നാല് അതിനൊക്കെ മുന്‍പ് അപരിചിതരായ ആള്‍ക്കാരുണ്ടെങ്കില് അവരെയൊക്കെ ഒന്ന് ശ്രദ്ധിച്ചാല് നമ്മുടെ കുട്ടികള്, കുടുംബം, നമ്മുടെ സമ്പാദ്യം ഇതൊക്കെ ഒരു കാരണവശാലും നമുക്ക് നഷ്ടമാകില്ല എന്നു തന്നെ പറയാം…\nPrevious ഭര്‍ത്താവിന് അയച്ചു കൊടുക്കുന്നതിന് വേണ്ടി വീട്ടമ്മ സ്വന്തം നഗ്നചിത്രങ്ങള് പകര്‍ത്തി; ഫോണ് കാണാതെ പോയതോടെ നഗ്നചിത്രങ്ങള് വാട്ട്‌സാപ്പില് പ്രചരിച്ചു; ഹൈസ്‌കൂള് വിദ്യാര്‍ത്ഥികള് ഉള്‍പ്പെടുന്ന നാലംഗ സംഘത്തിന്റെ ചതിയില് വീട്ടമ്മ ജീവനൊടുക്കി..!!\nNext മുത്തശിയെ തല്ലിയത് എന്തിന് എന്ന് ചോദിചപ്പോള് ഇവള് പറയുന്നത് കേട്ടോ ഇങ്ങനെയുണ്ടോ മനുഷ്യ ജന്മം,!!


“ഒറ്റ ദിവസം കൊണ്ട് പേൻശല്യവും താരനും മാറ്റാം.. കിടിലൻ റിസൾട്ട്” കുട്ടികളും മുതിർന്നവരുമടക്കം ഒട്ടുമിക്ക ആളുകളും നേരിടുന്ന ഒരു വലിയ പ്രശ്നമാണ് താരനും പേൻശല്യവുമെല്ലാം. താരൻ, പേൻശല്യം മാറുന്നതിനായി എന്ന പേരിൽ പല തരത്തിലുള്ള ഷാമ്പൂവും സ്പ്രേയുമെല്ലാം മാർക്കറ്റിൽ ലഭ്യമാണ്.. എന്നാൽ ഇവയെല്ലാം ഉപയോഗിക്കുന്നത് കുറച്ചു നേരത്തേക്ക് മാത്രം ശമനം ഉണ്ടാകുകയുള്ളൂ.\nഅതുമല്ലെങ്കിൽ കെമിക്കലുകൾ ഉൾപ്പെടുത്തിയ വസ്തുക്കളായതു കൊണ്ട് തന്നെ നമ്മുടെ തലയേയും മുടിയേയുമെല്ലാം ദോഷകരമായി ബാധിക്കുകയും ചെയ്തേക്കാം. നമ്മുടെ വീട്ടിലുള്ള ചില വസ്തുക്കൾ ഉണ്ടെങ്കിൽ ഒട്ടും ദോഷകരമല്ലാത്ത രീതിയിൽ നമുക്ക് താരനെയും പേനും പൂർണമായും ഒഴിവാക്കാവുന്നതാണ്. അത് എങ്ങനെ എന്നാണ് ഈ വീഡിയോയിലൂടെ നിങ്ങളെ പരിചയപ്പെടുത്തുന്നത്.\nഒറ്റപ്രാവശ്യം ഉപയോഗിക്കുമ്പോൾ തന്നെ ഇവയുടെ ശല്യം പോവുകയും മുടി നല്ലതുപോലെ തഴച്ചു വളരുകയും ചെയ്യും. ഇതിനായി ഒരു പാത്രത്തിലേക്ക് വെളിച്ചെണ്ണ എടുക്കുക. അതിലേക്ക് ഒരു ടേബിൾ സ്പൂൺ പുളിയുള്ള തൈര്, കഞ്ഞിവെള്ളം, ഒന്നര ടേബിൾസ്പൂൺ കാപ്പിപ്പൊടി കൂടി ചേർത്ത് നല്ലതുപോലെ മിക്സ് ചെയ്യുക. ഒരാഴ്ച തേക്കുകയാണെങ്കിൽ മുടി വളരുകയും പേൻശല്യം മാറുകയും ചെയ്യൂ. പേൻശല്യത്തിനും താരനും\nമാത്രമാണെങ്കിൽ ഒരു ദിവസം ഉപയോഗിച്ചാൽ മതി. കൂടുതൽ വിശദമായി വീഡിയോയിൽ ഇതിനെക്കുറിച്ച് പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. ഇതുപോലെ കൂടുതല് ഉപകാരപ്രദമായ വീഡിയോകള്‍ക്കായി Veettuvaidyam വീട്ടുവൈദ്യം എന്ന ചാനല് Subscribe ചെയ്യാനും കൂടെ കാണുന്ന ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.


ഐപിഎല് 2021: വാതുവയ്പ്പ് കേസില് മൂന്ന് മലയാളികള് ഉള്‍പ്പെടെ 27 പേര് ബംഗളൂരുവില് പിടിയില് | IPL 2021 Three malayalis arrested in Bengaluru for betting\nചെന്നൈ സൂപ്പര് കിംഗ്‌സ് (Chennai Super Kings)- കൊല്‍ക്കത്ത നൈറ്റ് റൈഡേഴ്‌സ് (Kolkata Knight Riders) ഫൈനലിനിടെ ലക്ഷങ്ങളുടെ വാതുവയ്പ്പ് നടന്നെന്നാണ് ബംഗളൂരു പൊലീസിന്റെ കണ്ടെത്തല്.\nBengaluru, First Published Oct 20, 2021, 2:09 PM IST\nബംഗളൂരു: ഐപിഎല് (IPL 2021) വാതുവയപ്പ് കേസില് മൂന്ന് മലയാളികള് അടക്കം 27 പേര് കര്‍ണാടകയില് (Karnataka) അറസ്റ്റില്. ഓണ്‍ലൈനിലൂടെയാണ് വാതുവയ്പ്പ് നടത്തിയതെന്ന് ബംഗളൂരു സെന്‍ട്രല് ക്രൈംബ്രാഞ്ച് കണ്ടെത്തി. കൂടുതല് മലയാളികളുടെ പങ്ക് പരിശോധിക്കുകയാണ്. ചെന്നൈ സൂപ്പര് കിംഗ്‌സ് (Chennai Super Kings)- കൊല്‍ക്കത്ത നൈറ്റ് റൈഡേഴ്‌സ് (Kolkata Knight Riders) ഫൈനലിനിടെ ലക്ഷങ്ങളുടെ വാതുവയ്പ്പ് നടന്നെന്നാണ് ബംഗളൂരു പൊലീസിന്റെ കണ്ടെത്തല്.\nടി20 ലോകകപ്പ്: 'ഇപ്പോഴും കൂറ്റന് സിക്‌സുകളടിക്കാന് ധോണിക്ക് പറ്റും'; പ്രകീര്‍ത്തിച്ച് കെ എല് രാഹുല്\nഓണ്‍ലൈനിലൂടെ ആളുകളെ സംഘടിപ്പിച്ചായിരുന്നു വാതുവയ്പ്പ്. കേരളം അടക്കം വിവിധ സംസ്ഥാനങ്ങളില് നിന്നുള്ളവര് വാതുവയ്പ്പില് പങ്കെടുത്തു. തൂശൂര് സ്വദേശികളായ കിരണ്, ഗോകുല് ബംഗളൂരു മലയാളി സജീവ് എന്നിവരാണ് അറസ്റ്റിലായത്. രണ്ട് ചെന്നൈ സ്വദേശികളും പിടിയിലായി. ഗോവ മഹാരാഷ്ട്ര കര്‍ണാടക സ്വദേശികളാണ് മറ്റുള്ളവര്.\nബംഗ്ലൂളുരുവിലെ ഒരു ഹോട്ടലില് നിന്ന് വാതുവയ്പ്പിന് ഉപയോഗിച്ച ലാപ്‌ടോപ്പ് മൊബൈല് ഫോണുകളടക്കം പിടിച്ചെടുത്തു. 78 ലക്ഷം രൂപയും കണ്ടെടുത്തു. പ്രത്യേക ആപ്ലിക്കേഷനിലൂടെയാണ് ബെറ്റിങ്ങ് നടന്നത്. ബംഗളൂരു കേന്ദ്രീകരിച്ചുള്ള ഐടി ജീവനക്കാരുടെ പങ്കും പരിശോധിക്കുകയാണ്. അമ്പതിലധികം പേര് വാതുവയ്പ്പിന്റെ ഭാഗമായെന്നാണ് പൊലീസ് നിഗമനം. ബംഗളൂരുവിന് പുറമേ ഗോവ ചെന്നൈ ഹൈദരാബാദ് എന്നിവടങ്ങളിലേക്കും അന്വേഷണം വ്യാപിപ്പിച്ചു.\nസംഭവത്തില് 20 കേസുകളാണ് ക്രൈംബ്രാഞ്ച് രജിസ്റ്റര് ചെയ്തിരിക്കുന്നത്. ഓണ്‍ലൈന് ബെറ്റിംഗിലൂടെ ലക്ഷങ്ങളുടെ ബിസിനസാണ് ഇവര് നടത്തിയത്. രണ്ടാഴ്ച മുമ്പ് സമാനസാഹചര്യത്തില് രണ്ടുപേരെ ഡല്‍ഹിയില് പോലിസ് അറസ്റ്റ് ചെയ്തിരുന്നു. ഈ രണ്ട് കേസുകള് തമ്മില് ബന്ധമുണ്ടോ എന്ന കാര്യം അന്വേഷിക്കും.\nLast Updated Oct 20, 2021, 2:12 PM IST


ഹര്‍ത്താലുമായി സഹകരിക്കില്ലെന്ന് വ്യാപാരികള്; കടകള് തുറക്കും; പൊലീസ് സംരക്ഷണം തേടും - Samakalika Malayalam\nഹര്‍ത്താലുമായി സഹകരിക്കില്ലെന്ന് വ്യാപാരികള്; കടകള് തുറക്കും; പൊലീസ് സംരക്ഷണം തേടും\nBy സമകാലികമലയാളം ഡെസ്‌ക് | Published: 02nd January 2019 02:14 PM |\nLast Updated: 02nd January 2019 02:33 PM | A+A A- |\nകൊച്ചി: ശബരിമലയില് യുവതികളെ പ്രവേശിക്കാന് അനുവദിച്ച സര്‍ക്കാര് നടപടിയില് പ്രതിഷേധിച്ച് നാളെ നടക്കുന്ന ഹര്‍ത്താലുമായി സഹകരിക്കില്ലെന്ന് വ്യാപാരി വ്യാവസായി ഏകോപന സമിതി. കടകള് തുറക്കാന് പൊലീസ് സംരക്ഷണം തേടുമെന്നും വ്യാപാരി സംഘടനാ നേതാക്കള് പറഞ്ഞു. ശബരിമല അയ്യപ്പകര്‍മ്മസമിതിയാണ് നാളെ ഹര്‍ത്താലിന് ആഹ്വാനം ചെയ്തിട്ടള്ളത്. രാവിലെ ആറു മുതല് വൈകീട്ട് ആറുവരെയാണ് ഹര്‍ത്താല്.\nഹര്‍ത്താല് പ്രഖ്യാപിച്ച സാഹചര്യത്തില് ആരോഗ്യകേരളം തിരുവനന്തപുരത്ത് നാളെ നടത്താനാരുന്ന അഭിമുഖവും മാറ്റിവെച്ചിട്ടുണ്ട്. പുതുക്കിയ തിയ്യതി പിന്നീട് അറിയിക്കും.\nഹര്‍ത്താലിനോട് എല്ലാവരും സഹകരിക്കണമെന്ന് ശബരിമല കര്‍മ്മസമിതി നേതാവ് കെ പി ശശികല അഭ്യര്‍ത്ഥിച്ചു. സര്‍ക്കാര് വിശ്വാസികളെ വഞ്ചിച്ചു. യുവതികളെ ശബരിമലയിലേക്ക് ഒളിച്ചുകടത്തുകയായിരുന്നു. യുവതികളെ ശബരിമലയില് കയറ്റാന് മുന്‍കൈയെടുത്ത മുഖ്യമന്ത്രി രാജിവെച്ച് ഭക്തരോട് മാപ്പുപറയണമെന്നും ശബരിമല കര്‍മ്മസമിതി ആവശ്യപ്പെട്ടു.\nശബരിമല കര്‍മ്മ സമിതിയുടെ എല്ലാ പ്രക്ഷോഭങ്ങള്‍ക്കും പിന്തുണയുണ്ടെന്ന് ബിജെപി സംസ്ഥാന അധ്യക്ഷന് പി എസ് ശ്രീധരന്‍പിള്ള അറിയിച്ചിരുന്നു. ശബരിമലയില് യുവതികളെ പ്രവേശിപ്പിച്ച നടപടിക്കെതിരെ രണ്ടു ദിവസത്തെ സംസ്ഥാന വ്യാപക പ്രതിഷേധത്തിനും ബിജെപി ആഹ്വാനം ചെയ്തിട്ടുണ്ട്.\nശബരിമല ഹര്‍ത്താല് വ്യാപാരി വ്യാവസായി ഏകോപന സമിതി കടകള് തുറക്കും


മണിയറയിൽനിന്ന് ഓടിപ്പോയവർ - Sayahna\nഅവൾക്കയാളെ പെട്ടെന്ന് ഇഷ്ടപ്പെട്ടു. അവൾ വിവാഹമെന്തെന്ന് അറിഞ്ഞിരുന്നതിനു മുമ്പ് രാത്രികളിൽ കണ്ടിരുന്ന സ്വപ്നങ്ങളിൽ ഒന്നായിരുന്നു അത്. നിറയെ ജാലകങ്ങളും, കൂറ്റൻ വാതായനങ്ങളുമുള്ള ഒരു മലയിലായിരുന്നു അവളുടെ മണിയറ. അവൾ കുട്ടിയായിരുന്നപ്പോൾ ചിത്രപുസ്തകത്തിൽ കണ്ട രാജകുമാരനെപ്പോലെ ഒരാളായിരുന്നു അവളുടെ വരൻ. രാത്രി എല്ലാവരും ഉറങ്ങിയപ്പോൾ രാജകുമാരൻ അവളുടെ കൈപിടിച്ച് ഓടി താഴ്‌വരയിൽ കാത്തുനിന്ന കുതിരയുടെ പുറത്തു കയറി പോയി. വീണ്ടും വീണ്ടും ചില്ലുജാലകങ്ങളും കൂറ്റൻ വാതായനങ്ങളും സ്വപ്നത്തിൽ വന്നപ്പോഴെല്ലാം അവൾ മീശവച്ച രാജകുമാര നേയും അയാളോടൊപ്പം വനാന്തരങ്ങളിൽ നിലാവുതട്ടി തിളങ്ങുന്ന ഇലകളുള്ള ചെടികൾക്കിടയിലൂടെയുള്ള ഓടിപ്പോക്കും ഓർത്തു.\nഅയാൾ രതിക്കുവേണ്ടി ചുറ്റും നോക്കുകയായിരുന്നു. അവളിപ്പോൾ മണിയറയിലായിരിക്കുമെന്ന് അയാൾ ഊഹിച്ചു. സമയം പത്തരയായിരിക്കുന്നു. എന്താണാരും വരാത്തത്? അയാളുടെ വിചാരധാര മനസ്സിലാക്കി യിട്ടായിരിക്കണം, ഭരതൻ പറഞ്ഞു:\nമാലയിടലും മോതിരംമാറലും കഴിഞ്ഞശേഷം രതിയുടെ കൈപിടിച്ച് മണ്ഡപം വലംവച്ച് മുകളിൽ മണി യറയിലേക്കു നടക്കുമ്പോൾ മുന്നിൽ വിളക്കുപിടിച്ചു നടന്ന പെൺകുട്ടിയെ ഓർത്തു. നടക്കുന്നതിനിടയിൽ ഒരു നിമിഷം അടുത്തേക്കു നീങ്ങിനിന്ന് അവൾ മന്ത്രിച്ചു: മുറുക്കെ പിടിച്ചോളു.\nഅയാൾ പെട്ടെന്നു പകച്ചു. അയാൾ മുറുക്കാറില്ല. പിന്നെ, പിന്നാലെ വന്ന അമ്മായി വീണ്ടും എല്ലാവർക്കും ഒന്നിച്ചിരുന്നു മുറുക്കുന്നതിനെപ്പറ്റി പറഞ്ഞപ്പോൾ അയാൾക്ക് ആശ്വാസമായി. ഇതൊരു കെണിയാണ്. അയാൾ സന്തോഷിച്ചു. അയാൾ എഴുന്നേറ്റു. രതിയുടെ ലജ്ജാശീലനായ അനുജനും, ഭരതനും ശീട്ടുപെട്ടി യെടുത്തു റമ്മിക്ക് പാർട്ടണർമാരെ അന്വേഷിക്കുകയായിരുന്നു.\nപിന്നെ അയാളുടെ ഊഴമായിരുന്നു. അയാൾ അവളെ കെട്ടിപ്പിടിച്ചു മൃദുവായി അവളുടെ നേരിയ ചുണ്ടുകളിൽ ചുംബിച്ചു. അവളുടെ കണ്ണുകൾ അടഞ്ഞു വരുന്നത് അയാൾ കണ്ടു. പിന്നെ ആ ചുംബനത്തിൽ നി ന്നു വേർപെട്ട് ഒരു മടിയോടെ അവൾ ചോദിച്ചു:\nരതിയുടെ മുഖം നാണം കൊണ്ട് തുടുത്തു. അയാൾ പെട്ടെന്നു വെളിച്ചത്തെപ്പറ്റി ഓർത്തു. ചുവരിലെ പ്രകാശമുളള വിളക്ക് കെടുത്തുകയാണു നല്ലത്. ആ വീടിന്റെ ഭൂമി ശാസ്ത്രം അയാൾക്കറിയില്ല. അയാൾ പറഞ്ഞു: നമുക്കു കിടക്കാം.\nപിന്നെ, രണ്ടുദിവസം കഴിഞ്ഞ് അവർ ദില്ലിക്കുപോകുമ്പോൾ, ഡിസംബർ മാസത്തെ തണുപ്പിൽനിന്ന് അവളെ രക്ഷിക്കാനായി തന്റെ ബെർത്തിൽ നിന്ന് ഇറങ്ങി അവളോടൊപ്പം ചേർന്നു കിടന്നപ്പോൾ, ദില്ലിയിലെത്തി രണ്ടു മുറിയുള്ള ബർസാത്തി കണ്ടപ്പോൾ, നാട്ടിൽ നിന്ന് വീട് വളരെ ചെറുതാണെന്ന് അയാൾ പറഞ്ഞതോർത്ത് അവൾ ഇതത്രെ വലിയ വീടാണ് നമുക്കു രണ്ടുപേർക്കും താമസിക്കാൻ ഇത്ര തന്നെ സ്ഥലം ധാരാളമല്ലേ എന്ന് ആഹ്ലാദത്തോടെ പറഞ്ഞപ്പോൾ, താൻ ഓഫീസിൽ പോകാൻ തയ്യാറായി വാതില്ക്കൽ നില്ക്കുമ്പോൾ, ചുംബിച്ച് ഇനി ഞാൻ ഒറ്റയ്ക്ക് എത്രനേരം ഇരിക്കണം എന്നു പറയുമ്പോൾ, അയാളൊ, അവളൊ, തങ്ങൾ മണിയറയിൽ നിന്ന് ഓടിപ്പോയവരാണെന്നോർത്ത് അന്യോന്യം നോക്കി മന്ദഹസിക്കുക യല്ലാതെ അതിനെപ്പറ്റി ഒന്നും പറഞ്ഞില്ല. അതുകൊണ്ട് ആ ഓടിപ്പോക്ക്, രണ്ടുപേർകൂടി കണ്ട ഒരു സ്വപ്നം മാത്രമാണെന്നു വിചാരിക്കത്തക്കവിധം അവിശ്വസനീയവും അവ്യക്തവുമായിരുന്നു.\nഞായറാഴ്ച അവർ ലോധി ഉദ്യാനത്തിൽ പോയി പുൽത്തകിടിയിൽ കൈ കോർത്തു നടന്നു. പൂത്തു നില്ക്കുന്ന ചെടികൾക്കിടയിൽ നടക്കുമ്പോൾ അവൾ ഒരു വലിയ പൂവായി അയാൾക്കു തോന്നി. ശവകുടീരങ്ങൾക്കൊന്നിൽ, അതിന്റെ നിഗൂഢമായ ഇരുണ്ട കോണികളിൽ, നരിച്ചീറുകൾ പറക്കുന്നതിനിട യിൽ കയറിയപ്പോൾ അവൾ പേടികാരണം അയാളുടെ കൈ മുറുകെ പിടിച്ചു. ശവകുടീരത്തിന്റെ മാർബ്ൾ പലകമേൽ തണുപ്പറിഞ്ഞ് അവർ കിടന്നു.\nസാരമില്ല. വേണമെങ്കിൽ ഗുളികയുടെ രഹസ്യം അവരെ അറിയിക്കുകയുമാവാം. ഒരു കുട്ടിയുണ്ടായിക്കഴി ഞ്ഞാൽ സ്വാതന്ത്ര്യം നഷ്ടപ്പെടും. അതിനുമുമ്പ് കുറെ സ്വതന്ത്രരായി നടക്കാമല്ലോ!\nആഗ്രയിൽ ടാക്‌സിയിറങ്ങിയപ്പോൾ കണ്ട ഉയർന്ന കന്മതിലിന്മേൽ ചോദ്യപൂർവ്വം നോക്കിയപ്പോൾ, ടാക്‌സിക്കാരൻ ചൂണ്ടിക്കാണിച്ച സ്ഥലത്തേക്കു നടന്ന് വലിയ വാതായനത്തിലൂടെ ഒരു ചിപ്പിക്കുള്ളിൽ ഒളിപ്പിച്ചു വെച്ച മുത്തു പുറത്തെടുത്തപോലെ പെട്ടെന്ന് താജ് മഹൽ കണ്ടപ്പോൾ അവളുടെ മുഖത്തു വിടർന്ന പ്രകാശം ശ്രദ്ധിച്ചപ്പോൾ, പിന്നെ ഹരിദ്വാരിൽ ഭാംഗുചെടികൾ ഇരുവശത്തും തഴച്ചുവളർന്ന ചരൽപ്പാതയി ലൂടെ മുച്ചക്രവണ്ടിയിൽ സപ്തർഷികളുടെ അമ്പലം കാണാൻ പോകുമ്പോൾ അയാളുടെ കൈ പിടിച്ച് മടിയിൽ വെച്ചമർത്തിയപ്പോൾ, അയാൾ തിരിച്ചു അവളുടെ കവിളിൽ ചുംബിച്ചപ്പോൾ, പിന്നെ ഗംഗയിലെ തണുത്ത വെള്ളത്തിൽ ഇറങ്ങിനിന്ന് കരയിൽ നില്ക്കുന്ന അയാളുടെ മേൽ തണുത്ത വെള്ളം തെറിപ്പിക്കു മ്പോൾ കാറ്റിൽ പറന്ന അവളുടെ സില്ക്കുതലമുടിയും കുസൃതിയുള്ള കണ്ണുകളും നോക്കിയപ്പോൾ, അവർ വിവാഹരാത്രിയിൽ ആരുമറിയാതെ ഒളിച്ചോടിപ്പോയവരാണെന്ന കാര്യം ഒരു സ്വപ്നംപോലെ അയാൾ വീണ്ടും ഓർത്തു.\nവേനൽ. രാവിലെ എഴുന്നേറ്റാൽ കാണുക പൊടിനിറഞ്ഞ ആകാശത്തിൽ ഏകദേശം മൂന്നിലൊരു ഭാഗം വഴി തരണം ചെയ്ത സൂര്യനെയാണ്. പിന്നെ രാത്രി വളരെ വൈകുംവരെ സൂര്യൻ പൊടിപടങ്ങളിലൂടെയുള്ള യാത്ര തുടരുന്നു. ചുമരുകൾ ചൂടിൽ പഴുത്തു. വാതിലുകളും ജനലുകളും പഴുത്തു. കിടക്ക ഒരു തീച്ചൂളയായി മാറി. വൈകുന്നേരം അയാളുടെ ബൈക്കിന്റെ ശബ്ദം കേൾക്കാനായി അഴികളുളള ടെറസ്സിൽ കാത്തുനില്ക്കു മ്പോൾ ചൂടു കാറ്റ് അവളുടെ കണ്ണുകളെ വേദനപ്പിച്ചു.\nഅയാൾ അസ്വസ്ഥനായി. അവൾക്ക് അയാളില്ലാത്ത, അയാളറിയാത്ത ഒരു കുട്ടിക്കാലമുണ്ടായിരുന്നെന്ന് അയാൾ ഓർത്തിരുന്നില്ല. അയാൾ അസൂയാലുവായി. മഴപെയ്തു നനഞ്ഞ മണ്ണിൽ ചെടികളുടെ വിത്തുകൾ മുളച്ചു കുമ്പിട്ടു നില്ക്കുന്ന വിശാലമായ പറമ്പുള്ള ഒരു വീട്ടിലെ കുട്ടിക്കാലം അയാൾ ഓർത്തു. നിറ ഞ്ഞൊഴുകുന്ന കുളം, അതിൽ വാഴത്തടികൾ കൂട്ടിയിട്ട് ചങ്ങാടമുണ്ടാക്കി തുഴഞ്ഞുകളിച്ചത്, പുതുതായി കിളുർത്ത ഇലകളുടെ മാദകഗന്ധം. വൈകുന്നേരം വിരിയുന്ന പിച്ചകപ്പൂക്കളുടെ മണം.\nകുട്ടിക്കാലം അവരെ അന്യോന്യം അകറ്റി. അവ്യക്തമായ ഒരു വേദനയോടെ അവർ അതു മനസ്സിലാക്കി. അയാൾ അവളെ കൂടുതൽ അമർത്തി ചുംബിച്ചു.\nവിവാഹവാർഷികത്തിനു സ്റ്റുഡിയോവിൽ അവളുടെ തോളിൽ കൈയിട്ട്, ഫോട്ടോഗ്രാഫർ ആവശ്യപ്പെട്ട ചിരി തുടരാൻ പ്രയാസമായി നിന്നപ്പോൾ, വൈകുന്നേരം വാർഷികം ആഘോഷിക്കാൻ തട്ടിൽ നിന്നു തൂങ്ങിയ ഷാന്റലിയറുകളിൽ മങ്ങിയ വിളക്കുകളും, മേശമേൽ വെള്ളിത്തട്ടിൽ കത്തിച്ചുവെച്ച മെഴുകുതിരിയുമുള്ള റസ്റ്റോറന്റിൽ മുഖത്തോടുമുഖം നോക്കി ഭക്ഷണം കഴിക്കുമ്പോൾ കൈമാറിയ ഒരു പുഞ്ചിരിയുടെ മാധുര്യം ആസ്വദിക്കുമ്പോൾ, പിന്നെ രാത്രി വീണ്ടും രജായിക്കുള്ളിൽ വികാരഭരിതരായി നൈമിഷികമായി തോന്നിയ ഉറങ്ങാത്ത മണിക്കൂറുകൾ പങ്കിടുമ്പോൾ, അവർ രണ്ടുപോരും മണിയറയിൽനിന്ന് ഒരു ഗൂഢാലോചനയ്ക്കു ശേഷം ഓടിപ്പോയവരാണെന്ന കാര്യം അയാൾ വീണ്ടും ഓർത്തു.\nഅയാൾ വന്നപ്പോൾ അവളുടെ കവിളിൽ അപ്പോഴും ഉണങ്ങിയിട്ടില്ലാത്ത കണ്ണീരിന്റെ കാരണം അറിഞ്ഞ പ്പോൾ പറഞ്ഞു. ഇത്രയേയുള്ളു കാര്യം? അതിനു നമുക്ക് വഴിയുണ്ടാക്കാം. അവൾ സന്തോഷിച്ചു.\nഈ കുട്ടിക്കൊന്നുമറിയില്ല. കുട്ടി കൾക്കുള്ള ഉടുപ്പ് എല്ലാം ഒന്നാണ്. ഒരു വയസ്സെങ്കിലും ആയാലേ ഉടുപ്പിൽ വ്യത്യാസം ഉണ്ടാകൂ.\nഈ മുറി ഒന്നരവർഷം നിശ്ശബ്ദമായി ഒരു മധുവിധു രാത്രി അയവിറക്കുകയായിരുന്നു. അയാൾ ചന്ദനത്തിരിയുടേയും മുല്ലപ്പൂവിന്റേയും വാസനയ്ക്കായി മൂക്കുപിടിച്ചു. ചുമരിൽ പിടിപ്പിച്ച ഷോകേസിലെ ചിത്പ്പണിയുള്ള ചീനഭരണിയിൽനിന്നോ, മൂലയിൽ കൊച്ചു വട്ടമേശമേൽ വെച്ച പൂത്തട്ടിൽനിന്നോ അല്ലെങ്കിൽ നിഗൂഢമായ ഏതെങ്കിലും കൊച്ചു പൊത്തിൽ നിന്നോ ആ വാസന വരുമെന്നും, ഉണങ്ങിയ മുല്ലപ്പൂക്കൾ വികസിക്കുമെന്നും ആ മുറി ഒരിക്കൽക്കൂടി പഴയമട്ടിൽ അവരുടെ മണിയറയാവുമെന്നും അയാൾ മോഹിച്ചു.\nഒറ്റയ്ക്കു തിരിച്ച് വരാനായി വണ്ടി കാത്ത് പ്ലാറ്റ്‌ഫോമിൽ നില്ക്കുമ്പോൾ അവളുടെ കടക്കൺകോണിൽ ഉരുണ്ട് കവിളിലൂടെ ഒലിച്ചിറങ്ങിയ ഒരു തുള്ളി കണ്ണീർ കണ്ടപ്പോൾ, വണ്ടിയിൽ ഒറ്റയ്ക്കിരുന്ന,് ഓടുന്ന തരിശുനിലങ്ങളെ നോക്കി നീങ്ങാത്ത സമയത്തെ പഴിക്കുമ്പോൾ, ദില്ലിയിലെത്തി വീടു തുറന്നപ്പോൾ, രതി അഴിച്ചിട്ട സാരി കിടക്കയിൽ മടക്കിവെക്കാതെ കിടക്കുന്നതു കണ്ടപ്പോൾ, ഉയർന്നുവന്ന തേങ്ങൽ അടക്കാൻ വിഫലമായി ശ്രമിക്കുമ്പോൾ, അയാൾ ശിഥിലമായ ഒരു ചിത്രം പോലെ, അവ്യക്തമായി കണ്ടു മറന്ന ഒരു മോഹനസ്വപ്നം പോലെ, മണിയറയിൽനിന്ന് ഓടിപ്പോയത് നിശ്ശബ്ദതയുടെ ചിറകടികൾക്കിടയിൽ വീണ്ടും ഓർത്തു.\nRetrieved from "http://ml.sayahna.org/index.php?title=മണിയറയിൽനിന്ന്_ഓടിപ്പോയവർ&oldid=9541"


മാരുതി സുസുക്കി എജിഎസ്: അറിയണം ഇക്കാര്യങ്ങൾ - Malayalam DriveSpark\nഎന്താണ് മാരുതി സുസുക്കി എജിഎസ്?\nPublished: Tuesday, June 4, 2019, 12:23 [IST]\n2014 -ല് സെലറിയോയ്ക്ക് ഓട്ടോമാറ്റിക് ഗിയര്‍ബോക്‌സ് അവതരിപ്പിച്ചപ്പോള് വിപണി സംശയത്താലെയാണ് മാരുതിയെ നോക്കിയത്. അന്നുവരെ വലിയ കാറുകളുടെ മാത്രം കുത്തകയായിരുന്നു ഓട്ടോമാറ്റിക് ഗിയര്‍ബോക്‌സ്. പക്ഷെ മാരുതി സെലറിയോ എഎംടി ഈ ധാരണ തിരുത്തി.\nസെലറിയോയുടെ വിജയം കണ്ടാണ് മറ്റു കാര് കമ്പനികളും ചിലവ് കുറഞ്ഞ ഓട്ടോമാറ്റിക് കാറെന്ന ആശയത്തെ പറ്റി ആലോചന തുടങ്ങിയത്. നിലവില് മൂന്നു ഗണത്തില്‍പ്പെടുന്ന ഓട്ടോമാറ്റിക് ഗിയര്‍ബോക്‌സ് യൂണിറ്റുകള് മാരുതി ഉപയോഗിക്കുന്നുണ്ട് — എടി (ഓട്ടോമാറ്റിക് ട്രാന്‍സ്മിഷന്), സിവിടി (കണ്‍ടിന്യുവസ്‌ലി വേരിയബിള് ട്രാന്‍സ്മിഷന്), എഎംടി (ഓട്ടോമേറ്റഡ് മാനുവല് ട്രാന്‍സ്മിഷന്).\nഇതില് എജിഎസ് (ഓട്ടോ ഗിയര് ഷിഫ്റ്റ്) എന്ന് എഎംടി ഗിയര്‍ബോക്‌സിനെ മാരുതി വിശേഷിപ്പിക്കുന്നു. ആള്‍ട്ടോ K10, സെലറിയോ, വാഗണ്‍ആര്, സ്വിഫ്റ്റ്, ഇഗ്നിസ്, ഡിസൈര്, വിറ്റാര ബ്രെസ്സ കാറുകളില് എജിഎസ് ഗിയര്‍ബോക്‌സാണ് ഒരുങ്ങുന്നത്. സാധാരണ മാനുവല് ഗിയര്‍ബോക്‌സാണ് എജിഎസിനും അടിസ്ഥാനം. എന്നാല് എജിസ് കാറില് ക്ലച്ചുണ്ടാവില്ല.\nഇലക്ട്രോ ഹൈഡ്രോളിക് സംവിധാനം ക്ലച്ചിന്റെയും ഗിയറിന്റെയും നിയന്ത്രണം ഏറ്റെടുക്കും. മാരുതി ആവിഷ്‌കരിച്ചിട്ടുള്ള പ്രത്യേക ട്രാന്‍സ്മിഷന് കണ്‍ട്രോള് യൂണിറ്റാണ് (TCU) എജിഎസ് കാറുകളെ സാധാരണ എഎംടി കാറുകളില് നിന്നും വ്യത്യസ്തമാക്കുന്നത്. ആക്‌സിലറേറ്റര് പെഡലിന്റെ ക്രമവും വാഹനത്തിന്റെ വേഗവും അടിസ്ഥാനപ്പെടുത്തി ട്രാന്‍സ്മിഷന് കണ്‍ട്രോള് യൂണിറ്റ് ഹൈഡ്രോളിക് സംവിധാനത്തിന്റെ പ്രവര്‍ത്തനം നിയന്ത്രിക്കും.\nപൊതുവേ ഇന്ധനക്ഷമതയ്ക്ക് ഓട്ടോമാറ്റിക് കാറുകള് കുപ്രസിദ്ധരാണ്. എന്നാല് മാരുതിയുടെ എജിഎസ് കാറുകള് ഈ ധാരണയും തിരുത്തും. പെഡലുകള് മാറി മാറി ചവിട്ടാനുള്ള ബുദ്ധിമുട്ട് ഒഴിവാക്കുന്നതിനൊപ്പം മാനുവല് കാറുകള്‍ക്ക് സമാനമായ ഇന്ധനക്ഷമത ഉറപ്പുവരുത്താനും എജിഎസ് ഗിയര്‍ബോക്‌സിന് കഴിവുണ്ട്.\nഇന്ധനക്ഷമതയ്ക്ക് പ്രാധാന്യം കല്‍പ്പിക്കുന്ന ഇന്ത്യന് വിപണിയില് മാരുതിയുടെ എജിഎസ് കാറുകള് പ്രചാരം നേടുന്നതില് തെല്ലും അത്ഭുതമില്ല. ഓരോ തവണ ഗിയര് മാറുമ്പോഴും ശ്രദ്ധയോടെ ക്ലച്ച് മാറ്റേണ്ട ആവശ്യം എജിഎസ് കാറുകള്‍ക്കില്ല. ഇക്കാരണത്താല് ഡ്രൈവര്‍ക്ക് റോഡില് കൂടുതല് ശ്രദ്ധ കേന്ദ്രീകരിക്കാനാവും.\nഎടി, സിവിടി ഗിയര്‍ബോക്‌സ് യൂണിറ്റുകളെ അപേക്ഷിച്ച് എജിഎസ് ടെക്‌നോളജിക്ക് ചിലവ് വളരെയധികം കുറവാണ്. മാനുവല് പതിപ്പുകളെക്കാള് 50,000 രൂപയോളം മാത്രമാണ് എജിഎസ് മോഡലുകള്‍ക്ക് വില കൂടുതല്. മറ്റു ഓട്ടോമാറ്റിക് കാറുകളുമായി താരതമ്യം ചെയ്താല് എജിഎസ് കാറുകള്‍ക്ക് പരിപാലന ചിലവുകളും കുറവാണെന്നും ഇവിടെ പരാമര്‍ശിക്കണം.\nMaruti Suzuki AGS: The Automatic Transmission For Every Indian. Read in Malayalam.


ഫിലിപ്പൈന് യുവതിയെ അപമര്യാദയായി സ്‍പര്‍ശിച്ചെന്ന പരാതി; യുവാവിനെ കോടതി കുറ്റവിമുക്തനാക്കി | Man acquitted of groping his colleague in Bahrain\nഫിലിപ്പൈന് യുവതിയെ അപമര്യാദയായി സ്‍പര്‍ശിച്ചെന്ന പരാതി; യുവാവിനെ കോടതി കുറ്റവിമുക്തനാക്കി\nഇക്കഴിഞ്ഞ മാര്‍ച്ചിലായിരുന്നു പരാതിക്ക് ആധാരമായ സംഭവം. തന്റെ അപ്പാര്‍ട്ട്‍മെന്റില് വന്ന യുവാവ് മാറിടത്തില് സ്‍പര്‍ശിച്ചുവെന്ന് ആരോപിച്ചാണ് യുവതി പരാതി നല്‍കിയത്.\nManama, First Published Aug 22, 2021, 10:36 PM IST\nമനാമ: ഫിലിപ്പൈന് യുവതിയെ അപമര്യാദയായി സ്‍പര്‍ശിച്ചെന്ന പരാതിയില് യുവാവിനെ കോടതി വെറുതെ വിട്ടു. ബഹ്റൈനില് അക്കൌണ്ടന്റായി ജോലി ചെയ്യുന്ന യുവാവിനെതിരെ ഒപ്പം ജോലി ചെയ്‍തിരുന്ന യുവതിയാണ് പരാതി നല്‍കിയത്. എന്നാല് പരാതിക്കാരിയുടെ മൊഴിയിലെ വൈരുദ്ധ്യങ്ങളും തെളിവുകളുടെ അഭാവവും ചൂണ്ടിക്കാട്ടിയാണ് ഹൈ-ക്രിമിനല് കോടതി കുറ്റവിമുക്തനാക്കിയത്.\nഇക്കഴിഞ്ഞ മാര്‍ച്ചിലായിരുന്നു പരാതിക്ക് ആധാരമായ സംഭവം. തന്റെ അപ്പാര്‍ട്ട്‍മെന്റില് വന്ന യുവാവ് മാറിടത്തില് സ്‍പര്‍ശിച്ചുവെന്ന് ആരോപിച്ചാണ് യുവതി പരാതി നല്‍കിയത്. എന്നാല് താന് അപ്പാര്‍ട്ട്മെന്റില് നിന്ന് പുറത്തേക്ക് ഇറങ്ങുന്ന സമയത്ത് അബദ്ധത്തില് യുവതിയുടെ ശരീരത്തില് തട്ടിയെന്നും അതിന് ക്ഷമാപണം നടത്തിയിരുന്നെന്നും യുവാവ് പറഞ്ഞു. തെളിവുകളില്ലാതെ യുവാവിനെതിരായ ലൈംഗിക ചൂഷണ പരാതി നിലനില്‍ക്കില്ലെന്ന് കോടതി വിധിക്കുകയായിരുന്നു.\nഇതിന് പുറമെ യുവതി കോടതിയില് പരസ്‍പര വിരുദ്ധമായ മൊഴികള് നല്‍കുകയും ചെയ്‍തു. യുവാവ് തനിക്ക് നല്‍കാനുണ്ടായിരുന്ന പണം തിരികെ നല്‍കാനാണ് ഫ്ലാറ്റിലേക്ക് വന്നതെന്ന് ഒരിക്കല് പറഞ്ഞ യുവതി, പിന്നീട് ഒരുമിച്ച് ഭക്ഷണം കഴിക്കാനായാണ് വന്നതെന്ന് മാറ്റിപ്പറയുകയും ചെയ്‍തു. ഇതൊടെ ഇവരുടെ മൊഴികള് വിശ്വസിക്കാനാവില്ലെന്ന് കോടതി നിലപാടെടുത്തു.\nപണം തിരികെ നല്‍കാനായാണ് ഫ്ലാറ്റില് പോയതെന്ന് പറഞ്ഞ യുവാവ്, ഫ്ലാറ്റില് നിന്ന് പുറത്തിറങ്ങാന് വാതില് തുറക്കാന് ശ്രമിക്കവെ യുവതി തന്റെ തൊട്ടടുത്ത് വന്നുനില്‍ക്കുകയായിരുന്നുവെന്നും ഈ സമയത്ത് അറിയാതെ ശരീരത്തില് സ്‍പര്‍ശിച്ചതാണെന്നും മൊഴി നല്‍കി. താന് അപ്പാര്‍ട്ട്മെന്റിലെത്തിയ സമയത്ത് യുവതി, ഒപ്പം താമസിച്ചിരുന്നവരോട് പുറത്ത് പോകാന് പറഞ്ഞുവെന്നും ഇത് തന്നെ കുരുക്കിലാക്കി ബ്ലാക്ക് മെയില് ചെയ്‍ത് പണം തട്ടാനുള്ള ഉദ്ദേശത്തോടെയായിരുന്നുവെന്നും യുവാവിന്റെ അഭിഭാഷകന് വാദിച്ചു. ശരീരത്തില് അബദ്ധത്തില് സ്‍പര്‍ശിച്ചതിന് അപ്പോള് തന്നെ മാപ്പ് പറയുകയും ചെയ്‍തു. എന്നാല് ഇത് ശ്രദ്ധിക്കാതെ പൊലീസിനെ വിളിച്ചുവരുത്തിയെന്നും ഇയാള് മൊഴി നല്‍കി.\nLast Updated Aug 22, 2021, 10:36 PM IST\nMan groped colleague\nസഹപ്രവര്‍ത്തകയെ യുവാവ് സ്‍പര്‍ശിച്ചു


കേന്ദ്രത്തിന്‍റെ തൊഴില് വാഗ്ദാനം: ജിഡിപി റിപ്പോര്‍ട്ട് പൂഴ്ത്തിവച്ചു - Janayugom Online\nBy: Web Desk | Friday 12 October 2018 10:30 PM IST\nന്യൂഡല്‍ഹി: തൊഴിലവസരങ്ങള് സൃഷ്ടിക്കപ്പെട്ടതുമായി ബന്ധപ്പെട്ട കണക്കുകള് കുഴപ്പം സൃഷ്ടിക്കുമെന്ന് ഭയന്ന് തൊഴില് മന്ത്രാലയത്തിന്റെ റിപ്പോര്‍ട്ട് മോഡി സര്‍ക്കാര് പൂഴ്ത്തിവച്ചു. ബിജെപി എംപി മുരളി മനോഹര് ജോഷിയുടെ നേതൃത്വത്തിലുള്ള പാനല് തയ്യാറാക്കിയ ജിഡിപിയെക്കുറിച്ചുള്ള റിപ്പോര്‍ട്ടാണ് തടഞ്ഞുവച്ചത്.\nതൊഴില് അവസരങ്ങള് സൃഷ്ടിക്കപ്പെട്ടതുമായി ബന്ധപ്പെട്ട മോഡി സര്‍ക്കാരിന്റെ അവകാശവാദങ്ങളുടെ യാഥാര്‍ത്ഥ്യം തുറന്നുകാട്ടുന്നതാണ് റിപ്പോര്‍ട്ട്. ഇത് ഭയന്നാണ് സര്‍ക്കാര് നടപടിയെന്ന് ദ വയര് റിപ്പോര്‍ട്ടു ചെയ്യുന്നു. 2014ല് തെരഞ്ഞെടുപ്പു പ്രചരണ വേളയില് മോഡി സര്‍ക്കാര് നല്‍കിയ വാഗ്ദാനം ഒരു വര്‍ഷം പത്തുമില്യണ് തൊഴിലുകള് സൃഷ്ടിക്കുമെന്നായിരുന്നു.\nറിപ്പോര്‍ട്ട് സ്വീകരിക്കാനായി വ്യാഴാഴ്ച മുരളി മനോഹര് ജോഷിയുടെ നേതൃത്വത്തില് യോഗം ചേര്‍ന്നിരുന്നു. എന്നാല് റിപ്പോര്‍ട്ട് നടപ്പിലാക്കാന് അവര് അനുവദിക്കുന്നില്ലെന്നാണ് കമ്മിറ്റി അംഗങ്ങളായ ബിജെപി എംപി നിഷികാന്ത് ദുബെയും രമേഷ് ബിഥുരിയും പറയുന്നത്. വിയോജനക്കുറിപ്പ് സമര്‍പ്പിക്കാന് ഈ എംപിമാര്‍ക്കുമേല് പാര്‍ട്ടി സമ്മര്‍ദ്ദമുണ്ടെന്നും റിപ്പോര്‍ട്ടില് പറയുന്നു.\nഎന്നാല് മുരളീ മനോഹര് ജോഷിക്ക് വിയോജനക്കുറിപ്പു നല്‍കുകയെന്ന നിലപാടിനോട് യോജിപ്പില്ല. കഴിഞ്ഞദിവസം പാനല് അംഗങ്ങളുടെ യോഗം നടക്കുന്ന സമയത്ത് അതില് അംഗമല്ലാതിരുന്ന ബിജെപി നേതാവ് വിജയ് ഗോയല് അംഗങ്ങളായ പാര്‍ട്ടി എംപിമാരോട് യോഗവേദിക്ക് പുറത്തുവച്ച് സംസാരിക്കുന്നത് കണ്ടവരുണ്ട്. എംപിമാരെ സ്വാധീനിക്കാന് അമിത് ഷായുടെ ദൂതനായാണ് ഗോയല് എത്തിയതെന്ന ആരോപണമാണ് ഉയരുന്നത്.\nചൈന: വളർച്ചാനിരക്ക് കുറയുമെന്ന് റിപ്പോർട്ട്


August 2020 - 6:48 am IST\nതാരത്തിന്‍റെ വിവാഹനിശ്ചയ ചിത്രങ്ങൾ പുറത്തുവന്നതോടെ വിഷ്ണുവിനും വധുവിനും ആശംസകളുമായി ആരാധകരും രംഗത്തെത്തിയിരിക്കുകയാണ്. ഐശ്വര്യയാണ് വധു.\nനടനും തിരക്കഥാകൃത്തുമായ വിഷ്ണു ഉണ്ണികൃഷ്ണന് വിവാഹിതനാവുകയാണ്. താരത്തിന്‍റെ വിവാഹനിശ്ചയ ചിത്രങ്ങൾ പുറത്തുവന്നതോടെ വിഷ്ണുവിനും വധുവിനും ആശംസകളുമായി ആരാധകരും രംഗത്തെത്തിയിരിക്കുകയാണ്. ഐശ്വര്യയാണ് വധു. ബാലതാരമായി സിനിമയിലെത്തിയ വിഷ്ണു ഉണ്ണികൃഷ്ണന് 2003 മുതല് അഭിനയ രംഗത്തുണ്ട്.\nമമ്മൂട്ടിയ്‌ക്കൊപ്പം പളുങ്ക് എന്ന ചിത്രത്തില് വില്ലനായി അഭിനയിച്ചും താരം ശ്രദ്ധിക്കപ്പെട്ടിരുന്നു. എന്നാല് തിരക്കഥ ഒരുക്കി സിനിമ ഹിറ്റായതോടെയാണ് പ്രേക്ഷക പ്രശംസ സ്വന്തമാക്കുന്നത്. 2015 ല് പൃഥ്വിരാജ്, ഇന്ദ്രജിത്ത്, ജയസൂര്യ എന്നിവരെ നായകന്മാരാക്കി നാദിര്‍ഷ സംവിധാനം ചെയ്ത സിനിമയായ അമര് അക്ബര് അന്തോണിയിലൂടെയാണ് ബിബിന് ജോര്‍ജുമായി ചേര്‍ന്ന് ആദ്യമായി വിഷ്ണു തിരക്കഥ ഒരുക്കുന്നത്.\nഅമര് അക്ബര് അന്തോണിയ്ക്ക് ശേഷം ഇതേ കൂട്ടുകെട്ടില് കട്ടപ്പനയിലെ ഋത്വിക് റോഷന് എന്ന സിനിമയ്ക്ക് തിരക്കഥ ഒരുക്കിയിരുന്നു. ശിക്കാരി ശംഭു, വികടകുമാരന്, നിത്യഹരിത നായകന്, തുടങ്ങി നിരവധി സിനിമകളില് വിഷ്ണു അഭിനയിച്ചിട്ടുണ്ട്.\nദുല്‍ഖര് സല്‍മാന് നായകനായി അഭിനയിച്ച് ഈ വര്‍ഷം തിയെറ്ററുകളിലേക്ക് എത്തിയ ഒരു യമണ്ടന് പ്രേമകഥയാണ് വിഷ്ണു ഉണ്ണികൃഷ്ണനും ബിബിന് ജോര്‍ജും അവസാനമായി തിരക്കഥ ഒരുക്കിയ ചിത്രം.


കാസർകോട്ട് വൻ എംഡിഎംഎ വേട്ട; നാലുപേര് പിടിയിൽ\nHomeNewsകാസർകോട്ട് വൻ എംഡിഎംഎ വേട്ട; നാലുപേര് പിടിയിൽ\nകാസർകോട്: 200 ഗ്രാം എംഡിഎംഎയുമായി നാലുപേരെ കാസർകോട് എക്സൈസ് സ്പെഷൽ സ്‌ക്വാഡ് പിടികൂടി. കാസർകോട് സ്വദേശികളായ സമീർ, ഷെയ്ക്ക് അബ്ദുൽ നൗഷാദ്, ഷാഫി, ദക്ഷിണ കന്നഡ ബണ്ട്വാൾ സ്വദേശി അബൂബക്കാർ സിദ്ദിക്ക് എന്നിവരാണ് ആദൂർ കുണ്ടാറിൽവച്ച് വ്യാഴാഴ്ച രാത്രി 8ന് പിടിയിലായത്.[www.malabarflash.com]\nഇവർ സഞ്ചരിച്ചിരുന്ന കാറിന്റെ സീറ്റിൽ ഒളിപ്പിച്ച നിലയിലായിരുന്നു എംഡിഎംഎ. രഹസ്യ വിവരത്തെ തുടർന്ന് എക്സൈസ് സംഘം രാവിലെ മുതൽ ഇവരെ പിന്തുടർന്നിരുന്നു. കുണ്ടാറിൽവച്ച് വാഹനം വട്ടമിട്ടാണ് പ്രതികളെ പിടികൂടിയത്.\nബെംഗളൂരുവിൽ നിന്നാണ് എംഡിഎംഎ കൊണ്ടുവന്നത് എന്ന് പ്രതികൾ പറഞ്ഞു. കാസർകോട്, ദക്ഷിണ കന്നഡ ജില്ലകളിലെ ആവശ്യക്കാരെ ലക്ഷ്യമിട്ടാണ് ലഹരിമരുന്ന് കടത്തിയതെന്നാണ് സൂചന. പിടിച്ചെടുത്ത എംഡിഎംഎയ്ക്ക് വിപണിയിൽ പത്തു ലക്ഷത്തിലേറെ വില വരും.


'ഞെട്ടിപ്പിക്കുന്നത്'; ഡല്‍ഹിയിൽ പോളിങ് കണക്ക് പുറത്തുവിടാത്തതിനെതിരെ കെജ്‌രിവാള്-‘Absolutely shocking’: Kejriwal lashes out at EC over delay in voter turnout figures\n'ഞെട്ടിപ്പിക്കുന്നത്'; ഡല്‍ഹിയിൽ പോളിങ് കണക്ക് പുറത്തുവിടാത്തതിനെതിരെ കെജ്‌രിവാള്\nഇന്നലെ മുതല് എന്തു കളിയാണു നടക്കുന്നതെന്നു തിരഞ്ഞെടുപ്പ് കമ്മിഷന് വ്യക്തമാക്കണമെന്ന് ആം ആദ്മി പാര്‍ട്ടി വക്താവ് സഞ്ജയ് സിങ്\nUpdated: February 9, 2020 5:52:55 pm\nന്യൂഡല്‍ഹി: ഡല്‍ഹി നിയമസഭാ തിരഞ്ഞെടുപ്പില് അന്തിമ പോളിങ് കണക്ക് പുറത്തുവിടാത്തതിനെതിരെ മുഖ്യമന്ത്രി അരവിന്ദ് കെജ്‌രിവാള്. വോട്ടെടുപ്പ് അവസാനിച്ച് മണിക്കൂറുകള് കഴിഞ്ഞിട്ടും കണക്കുകള് പുറത്തുവിടാത്തതു ഞെട്ടിപ്പിക്കുന്നതാണെന്നു കെജ്‌രിവാള് പറഞ്ഞു.\n”തികച്ചും ഞെട്ടിപ്പിക്കുന്നതാണ്. തിരഞ്ഞെടുപ്പ് കമ്മിഷന് എന്താണു ചെയ്യുന്നത്? പോളിങ് കഴിഞ്ഞ് മണിക്കൂറുകള്‍ക്കുശേഷവും വോട്ടര്‍മാരുടെ കണക്ക് പുറത്തുവിടാത്തത് എന്തുകൊണ്ടാണ്?” കെജ്‌രിവാള് ട്വിറ്ററില് കുറിച്ചു.\nഡല്‍ഹിയില് നിയമസഭാ തിരഞ്ഞെടുപ്പിനുള്ള വോട്ടെടുപ്പ് ശനിയാഴ്ച വൈകിട്ടാണ് അവസാനിച്ചത്. എന്നാല് അന്തിമ പോളിങ് കണക്ക് തിരഞ്ഞെടുപ്പ് കമ്മിഷന് ഔദ്യോഗികമായി പ്രഖ്യാപിച്ചിട്ടില്ല. 60 ശതമാനത്തിലധികം വോട്ട് പോള് ചെയ്തുവെന്നാണു ലഭ്യമായ കണക്കുകള് വ്യക്തമാക്കുന്നത്.\nRead Also: ജോലിയിലെ സ്ഥാനക്കയറ്റം: സംവരണം മൗലികാവകാശമല്ലെന്നു സുപ്രീം കോടതി\nഇതേ ആശങ്ക ആം ആദ്മി പാര്‍ട്ടി ദേശീയ വക്താവ് സഞ്ജയ് സിങ്ങും പത്രസമ്മേളനത്തില് ഉന്നയിച്ചിരുന്നു. ”ലോക്സഭാ തിരഞ്ഞെടുപ്പില് പോളിങ് അവസാനിച്ച് ഒരു മണിക്കൂറിനുള്ളില് തിരഞ്ഞെടുപ്പ് കമ്മിഷന് അന്തിമ കണക്കുകള് പുറത്തുവിട്ടിരുന്നു. ഡല്‍ഹി പോലുള്ള ഒരു ചെറിയ സ്ഥലത്ത് പോള് ചെയ്ത മൊത്തം വോട്ടുകളുടെ എണ്ണം കണക്കാക്കാന് എന്തുകൊണ്ടാണ് ഇത്രയധികം സമയമെടുക്കുന്നതെന്നു തിരഞ്ഞെടുപ്പ് കമ്മിഷന് ഉത്തരം നല്‍കണം,” സഞ്ജയ് സിങ് പറഞ്ഞു.\n”ഇന്നലെ മുതല് എന്തു കളിയാണു നടക്കുന്നതെന്നു തിരഞ്ഞെടുപ്പ് കമ്മിഷന് വ്യക്തമാക്കണം. ഇന്നലെ വോട്ടെടുപ്പ് അവസാനിച്ചു, എന്നാല്, വോട്ടിങ് ശതമാനത്തെക്കുറിച്ച് തിരഞ്ഞെടുപ്പ് കമ്മിഷന്റെ ഒരു ഉദ്യോഗസ്ഥനും ഇതുവരെ ഔദ്യോഗിക പ്രസ്താവന നടത്തിയിട്ടില്ല,” അദ്ദേഹം പറഞ്ഞു.\nAravind KejriwalAssembly ElectionDelhi\nWeb Title: Delhi elections 2020 kejriwal final voter turnout election commission


എയര് ഇന്ത്യയുടെ 'കച്ചവടം' കേന്ദ്ര സര്‍ക്കാര് നീട്ടി; താല്‍പര്യപത്രം ഒക്ടോബര് 31 വരെ - Keralabhooshanam Daily എയര് ഇന്ത്യയുടെ 'കച്ചവടം' കേന്ദ്ര സര്‍ക്കാര് നീട്ടി; താല്‍പര്യപത്രം ഒക്ടോബര് 31 വരെ\nHome/BUSINESS/എയര് ഇന്ത്യയുടെ ‘കച്ചവടം’ കേന്ദ്ര സര്‍ക്കാര് നീട്ടി; താല്‍പര്യപത്രം ഒക്ടോബര് 31 വരെ\nBUSINESSBREAKING NEWSBUSINESS NEWSNATIONAL\nഎയര് ഇന്ത്യയുടെ ‘കച്ചവടം’ കേന്ദ്ര സര്‍ക്കാര് നീട്ടി; താല്‍പര്യപത്രം ഒക്ടോബര് 31 വരെ\nന്യൂഡല്‍ഹി: എയര് ഇന്ത്യയുടെ വില്‍പ്പന കേന്ദ്ര സര്‍ക്കാര് മൂന്ന് വര്‍ഷത്തേക്ക് നീട്ടിവച്ചേക്കും. കൊവിഡ് 19 സാമ്പത്തിക പ്രതിസന്ധികളെ തുടര്‍ന്ന് എയര് ഇന്ത്യ വാങ്ങാന് മറ്റ് കമ്പനികള് രംഗത്ത് വരാത്തത് മൂലം കേന്ദ്ര സര്‍ക്കാര് ഇത്തരത്തിലൊരു തിരുമാനത്തിലേക്ക് പോയേക്കുമെന്നാണ് റിപ്പോര്‍ട്ടുകള്.\nഅടുത്ത ആഴ്ച വ്യോമയാന സെക്രട്ടറിയുടെ നേതൃത്വത്തില് ചേരുന്ന യോ?ഗത്തില് ഇത് സംബന്ധിച്ച് അന്തിമ തീരുമാനം ഉണ്ടാകും. ആകെ 23,286 കോടി രൂപയാണ് എയര് ഇന്ത്യയുടെ കടബാധ്യത. എയര് ഇന്ത്യ ഏറ്റെടുക്കുന്നത് സംബന്ധിച്ച താല്‍പര്യപത്രം സമര്‍പ്പിക്കാനുളള അവസാന തീയതി ഒക്ടോബര് 31 ആണ്. വില്‍പ്പന നീട്ടിവച്ചാല് കടബാധ്യത കുറച്ച് കൂടുതല് ആകര്‍ഷികമായ വ്യവസ്ഥയില് എയര് ഇന്ത്യയെ വില്‍ക്കാനാകുമെന്നാണ് സര്‍ക്കാര് പ്രതീക്ഷിക്കുന്നത്.\nകൊവിഡിനെ തുടര്‍ന്ന് നടപ്പാക്കിയ വന്ദേ ഭാരത് രക്ഷാദൗത്യത്തെ തുടര്‍ന്ന് നടത്തിയ അന്താരാഷ്ട്ര സര്‍വീസുകളിലൂടെ സാമ്പത്തിക നേട്ടം വര്‍ധിപ്പിക്കാന് ദേശീയ വിമാനക്കമ്പനിക്കായിട്ടുണ്ട്. എയര് ഇന്ത്യയുടെ ജീവന് നിലനിര്‍ത്താനുളള അവസാന വഴിയാണ് വില്‍പ്പനയെന്ന് കേന്ദ്ര വ്യോമയാന മന്ത്രി ഹര്‍ദീപ് സിങ് പുരി പാര്‍ലമെന്റ് സമ്മേളനത്തിനിടെ കഴിഞ്ഞ ദിവസം വ്യക്തമാക്കിയിരുന്നു.\nair india sale airindia


കുടുംബം ആശങ്കയിലാണ്, പാകിസ്താനില് കളിക്കാനില്ലെന്ന് ബംഗ്ലാ താരം | Mushfiqur Rahim on Pakistan tour\nJan 18, 2020, 06:13 PM IST\nനേരത്തെ പാകിസ്താന് സൂപ്പര് ലീഗില് നിന്ന് താരം പിന്മാറിയിരുന്നു.\nMushfiqur Rahim Photo Courtesy: Getty Images\nധാക്ക: ക്രിക്കറ്റ് പരമ്പരയ്ക്കായി പാകിസ്താനിലേക്ക് പോകാനാകില്ലെന്ന് ബംഗ്ലാദേശ് താരം മുഷ്ഫിഖുര് റഹീം. കുടുംബത്തിന്റെ ആശങ്ക പരിഗണിച്ചാണ് തീരുമാനമെടുത്തതെന്ന് വിക്കറ്റ് കീപ്പര് ബാറ്റ്‌സ്മാനായ മുഷ്ഫിഖുര് റഹീം വ്യക്തമാക്കി. ഇതോടെ ബംഗ്ലാദേശിന്റെ പാക് പര്യടനത്തിന് മുഷ്ഫിഖുര് ഉണ്ടാകില്ല. നേരത്തെ പാകിസ്താന് സൂപ്പര് ലീഗില് നിന്ന് താരം പിന്മാറിയിരുന്നു.\n'പാകിസ്താനിലേക്ക് പോകില്ലെന്ന് ഞാന് വളരെ കാലം മുമ്പുതന്നെ വ്യക്തമാക്കിയതാണ്. ബോര്‍ഡിനെ അറിയിച്ചിട്ടുമുണ്ട്. ഞാന് ഒരു കത്തും നല്‍കിയിരുന്നു. എന്റെ കുടുംബത്തിന് ആശങ്കയുണ്ട്. ഞാന് പോകരുത് എന്നാണ് അവര് ആഗ്രഹിക്കുന്നത്. ബംഗ്ലാദേശിനായി കളിക്കാതിരിക്കുക എന്നതിനേക്കാള് വലിയ പാപമില്ല. പി.എസ്.എല്ലില് കളിക്കാനുള്ള ഓഫര് ഞാന് നേരത്തെ നിരസിച്ചിരുന്നു.' ബംഗ്ലാ താരം വ്യക്തമാക്കി.\nRead More: 'സ്മിത്തിനേയും വില്ല്യംസണേയും കണ്ടുപഠിച്ചു, ദ്രാവിഡുമായി താരതമ്യം ചെയ്യുന്നത് ആദരം'.\nമൂന്നു ഘട്ടങ്ങളിലായാണ് ബംഗ്ലാദേശ് ടീം പാകിസ്താന് പര്യടനം നടത്തുന്നത്. ജനുവരി 24 മുതല് 27 വരെ ട്വന്റി-20 പരമ്പര നടക്കും. ആദ്യ ടെസ്റ്റ് ഫെബ്രുവരി ഏഴു മുതല് 11 വരെയാണ്. ഏപ്രില് മൂന്നിനും ഒമ്പതിനും ഇടയില് ഒന്നുവീതം ഏകദിനവും ടെസ്റ്റുമുണ്ട്.\nഅതേസമയം ട്വന്റി-20 പരമ്പരയ്ക്കുള്ള ബംഗ്ലാദേശ് ടീമിനെ പ്രഖ്യാപിച്ചു. മുഷ്ഫിഖുറിനെ ഒഴിവാക്കിയാണ് ടീം പ്രഖ്യാപനം.\nContent Highlights: Mushfiqur Rahim on Pakistan tour\nട്രംപിനെ വരവേല്‍ക്കാന് മോഡിയൊരുക്കുന്ന സ്‌റ്റേഡിയത്തിലെ സൗകര്യങ്ങള് അറിഞ്ഞാല് അമ്പരക്കും


ബംഗാളില് പ്രചാരണം ഒരു ദിവസം വെട്ടിക്കുറച്ചു • Suprabhaatham\nബംഗാളില് പ്രചാരണം ഒരു ദിവസം വെട്ടിക്കുറച്ചു\nMay 16, 2019 | 1:08 am IST\nന്യൂഡല്‍ഹി: ബംഗാളിലെ തെരഞ്ഞെടുപ്പ് പ്രചാരണം ഇന്ന് രാത്രി 10 മണിയോടെ നിര്‍ത്തിവയ്ക്കാന് തെരഞ്ഞെടുപ്പ് കമ്മിഷന് ഉത്തരവ്. കഴിഞ്ഞ ദിവസം കൊല്‍ക്കത്തയില് അമിത്ഷായുടെ റാലിക്കിടെയുണ്ടായ അക്രമസംഭവങ്ങളുടെ പശ്ചാത്തലത്തിലാണ് കമ്മിഷന്റെ അസാധാരണ നടപടി.\nഅതോടൊപ്പം ബംഗാള് മുഖ്യമന്ത്രി മമതാ ബാനര്‍ജിയുടെ വിശ്വസ്ഥരായ ഉദ്യോഗസ്ഥരെ തെരഞ്ഞെടുപ്പ് കമ്മിഷന് ചുമതലകളില് നിന്ന് മാറ്റി. കൊല്‍ക്കത്ത മുന് പൊലിസ് മേധാവിയും ഇപ്പോള് സി.ഐ.ഡി എ.ഡി.ജി.പിയുമായ രാജീവ് കുമാര്, ആഭ്യന്തര പ്രിന്‍സിപ്പല് സെക്രട്ടറി അദ്‌റി ഭട്ടാചാര്യ എന്നിവരെ തെരഞ്ഞെടുപ്പ് ചുമതലകളില് നിന്ന് കമ്മിഷന് നീക്കംചെയ്തു. രാജീവ് കുമാറിനോട് ഉടന് ബംഗാള് വിടാനും ഇന്ന് 10 മണിയോടെ കേന്ദ്ര ആഭ്യന്തര മന്ത്രാലയത്തില് റിപ്പോര്‍ട്ട് ചെയ്യാനും കമ്മിഷന് ആവശ്യപ്പെട്ടു. ഭട്ടാചാര്യയുടെ ചുമതല ചീഫ് സെക്രട്ടറിക്ക് നല്‍കി.\nഅമിത്ഷായുടെ റാലിക്കിടെയുണ്ടായ അക്രമസംഭവങ്ങള് സംബന്ധിച്ച് ബി.ജെ.പി തെരഞ്ഞെടുപ്പ് കമ്മിഷന് പരാതി നല്‍കിയതിന് പിന്നാലെയാണ് കമ്മിഷന്റെ നടപടി.\nഭരണഘടനയിലെ പ്രത്യേക അധികാരം നല്‍കുന്ന ആര്‍ട്ടിക്കിള് 324 പ്രകാരമാണ് പ്രചാരണം വെട്ടിക്കുറയ്ക്കാനുള്ള തീരുമാനം. രാജ്യത്ത് ആദ്യമായാണ് കമ്മിഷന് ഈ അധികാരം പ്രയോഗിക്കുന്നത്. ബംഗാളിലെ9സീറ്റുകളിലേക്കുള്ള തെരഞ്ഞെടുപ്പ് ഞായറാഴ്ചയാണ് നടക്കുന്നത്. വെള്ളിയാഴ്ച വൈകുന്നേരം ആറുമണി വരെ പരസ്യപ്രചാരണം നടക്കേണ്ടതായിരുന്നു.\nഇതില്‍നിന്ന് ഒരു ദിവസമാണ് വെട്ടിക്കുറച്ചത്. നാളെ 10 മണി വരെ സമയം നല്‍കിയത് ബംഗാളില് പ്രധാനമന്ത്രി നരേന്ദ്രമോദിയുടെ മൂന്ന് തെരഞ്ഞെടുപ്പ് റാലികള് പൂര്‍ത്തിയാക്കാന് അവസരം നല്‍കാനാണെന്ന് ആക്ഷേപമുയര്‍ന്നിട്ടുണ്ട്.\nഅമിത്ഷായുടെ റാലിക്കിടെയുണ്ടായ സംഘര്‍ഷത്തില് ബംഗാള് നവോത്ഥാന നായകന് വിദ്യാസാഗറിന്റെ പ്രതിമ തകര്‍ത്തിരുന്നു. വിദ്യാസാഗറിന്റെ പ്രതിമ തകര്‍ത്തത് കടുത്ത വിഷമം ഉണ്ടാക്കുന്നതാണെന്ന് തെരഞ്ഞെടുപ്പ് കമ്മിഷന് വ്യക്തമാക്കി. അന്വേഷണം നടത്തി അക്രമികളെ നിയമത്തിനു മുന്നില്‍ക്കൊണ്ടുവരുമെന്ന് പ്രതീക്ഷിക്കുന്നതായും കമ്മിഷന് പറഞ്ഞു.\nഡംഡം, ബറാസാത്ത്, ബസീര്‍ഹട്ട്, ജയ്‌നഗര്, മധുരാപൂര്, ജാദവ്പൂര്, ഡയമണ്ട് ഹാര്‍ബര്, സൗത്ത് കൊല്‍ക്കത്ത, നോര്‍ത്ത് കൊല്‍ക്കത്ത എന്നീ മണ്ഡലങ്ങളിലാണ് തെരഞ്ഞെടുപ്പ് ബാക്കിയുള്ളത്. തൃണമൂല് കോണ്‍ഗ്രസിന്റെ പരമ്പരാഗത ശക്തി കേന്ദ്രങ്ങളാണിതെല്ലാം.


ലോകത്ത് 35.65 ലക്ഷം കൊവിഡ് ബാധിതര്; മരണം 2.48 ലക്ഷം\nWed Apr 14 2021 23:37:30 GMT+0530 (India Standard Time)\nരോഗബാധിതരുടെ എണ്ണത്തിലും മരണനിരക്കിലും മുന്നില് അമേരിക്കയാണ്. അവസാനത്തെ കണക്കുകള്‍പ്രകാരം അമേരിക്കയില് 68,598 പേര് കൊവിഡ് ബാധിച്ച് മരണപ്പെട്ടു. 11,88,122 പേരാണ് അമേരിക്കയില് കൊവിഡ് ബാധിതരായുള്ളത്.\nNSH4 May 2020 2:00 AM GMT\nവാഷിങ്ടണ് ഡിസി: ലോകത്ത് ഭീതിപടര്‍ത്തിക്കൊണ്ടിരിക്കുന്ന കൊവിഡ് വൈറസ് ബാധിതരുടെ എണ്ണം 35.65 ലക്ഷം കടന്നു. 212 രാജ്യങ്ങളിലായി 35,65,119 പേര്‍ക്കാണ് കൊവിഡ് സ്ഥിരീകരിച്ചിരിക്കുന്നത്. 24 മണിക്കൂറിനിടെ 81,636 പേര്‍ക്ക് പുതുതായി രോഗം പിടിപെട്ടതായി കണക്കുകള് വ്യക്തമാക്കുന്നു. 2,48,245 പേര്‍ക്കാണ് ഇതുവരെ കൊവിഡ് ബാധിച്ച് ജീവന് നഷ്ടമായത്. ആഗോളതലത്തില് 11,53,956 പേര് രോഗമുക്തി നേടിയതായാണ് കണക്ക്. 50,041 പേരുടെ നില ഇപ്പോഴും ഗുരുതരമായി തുടരുകയാണ്. 21,62,918 പേരാണ് ആകെ ചികില്‍സയില് കഴിയുന്നത്.\nരോഗബാധിതരുടെ എണ്ണത്തിലും മരണനിരക്കിലും മുന്നില് അമേരിക്കയാണ്. അവസാനത്തെ കണക്കുകള്‍പ്രകാരം അമേരിക്കയില് 68,598 പേര് കൊവിഡ് ബാധിച്ച് മരണപ്പെട്ടു. 11,88,122 പേരാണ് അമേരിക്കയില് കൊവിഡ് ബാധിതരായുള്ളത്. 1,78,263 പേര് രോഗമുക്തി നേടിയപ്പോള് 9,41,261 പേര് ഇപ്പോഴും ചികില്‍സയില് തുടരുകയാണ്. ഇതില് 16,139 പേരുടെ നില ഗുരുതരവുമാണ്. അമേരിക്ക കഴിഞ്ഞാല് ഇറ്റലി, സ്‌പെയിന്, ലണ്ടന്, ഫ്രാന്‍സ്, ജര്‍മനി, റഷ്യ, തുര്‍ക്കി, ബ്രസീല്, ഇറാന്, ബെല്‍ജിയം തുടങ്ങിയ രാജ്യങ്ങളിലാണ് രോഗബാധിതര് കൂടുതലായുള്ളത്.\nലോകരാജ്യങ്ങളുടെ പട്ടികയില് ഇന്ത്യയുടെ സ്ഥാനം 15 ആണ്. ഇറ്റലിയില് കൊവിഡ് ബാധയില് 28,884 പേര് മരണപ്പെട്ടതായും 2,10,717 പോസിറ്റീവ് കേസുകളുണ്ടെന്നും കണക്കുകള് ചൂണ്ടിക്കാട്ടുന്നു. ഇതുവരെ 81,654 പേര്‍ക്ക് രോഗം ഭേദമായി. ഒരുലക്ഷം പേരാണ് ചികില്‍സയില് കഴിയുന്നത്യ ഇതില് 1,501 പേരുടെ നില ഗുരുതരവുമാണ്. മറ്റ് രാജ്യങ്ങളിലെ രോഗബാധിതരുടെ എണ്ണം: ലണ്ടന്- 1,86,599, ഫ്രാന്‍സ്- 1,68,693, ജര്‍മനി- 1,65,664, റഷ്യ- 1,34,687, തുര്‍ക്കി- 1,26,045, ബ്രസീല്- 1,01,147, ഇറാന്- 97,424, ചൈന- 82,880, കാനഡ- 59,474, ബെല്‍ജിയം- 49,906, പെറു- 45,928, ഇന്ത്യ- 42,505.\nCovid world updates 35.65 lakh positive cases death toll stands 2.48 lakh


സുന്നീ സന്ദേശം: ധാര്‍മികതയിലൂന്നിയ വിജ്ഞാനം സമൂഹത്തില് ശാന്തിയും സമാധാനവുമുണ്ടാക്കും: കാന്തപുരം\nധാര്‍മികതയിലൂന്നിയ വിജ്ഞാനം സമൂഹത്തില് ശാന്തിയും സമാധാനവുമുണ്ടാക്കും: കാന്തപുരം\nസഅദാബാദ്: ലോകത്ത് കാണുന്ന അക്രമങ്ങളും അരാജകത്തങ്ങളും വിഞ്ജാനത്തിന്റ അപര്യാപ്തത കൊണ്ടാണെന്ന് കാന്തപുരം എ.പി.അബൂബക്കര് മുസ്‌ല്യാര് പ്രസ്താവിച്ചു. സഅദിയ്യയുടെ 42 ാം വാര്‍ഷിക സനദ്ദാന മഹാ സമ്മേളനത്തില് മുഖ്യ പ്രഭാഷണം നടത്തുകയായിരുന്നു അദ്ദേഹം.\nഇന്ത്യാരാജ്യത്ത് നടന്ന ഭീകാരാക്രമങ്ങള്‍ക്ക് പിന്നില് അഭ്യസ്ഥവിദ്യരായവരാണ്. ഭൗതിക താല്‍പര്യങ്ങള് മാത്രം കണക്കിലെടുത്ത് പഠിച്ച വിഞ്ജാനമാണ്. ആത്മീയ വിഞ്ജാനവും കൂടി പഠിക്കണം. ഭൗതിക വിഞ്ജാനം മത്രം നേടിയത് കൊണ്ടല്ല പ്രവാചകന് ഇവിടെ പ്രബോധന രംഗത്തിറങ്ങിയത്.\nആത്മീയ ചൈതന്യം നല്‍കുന്നതിന് വേണ്ടിയാണ് അമ്പിയാക്കളുടെ നേതാവായി റസൂല് (സ) വന്നത് ഇവിടുത്തെ ഭരണാധികാരികള് മനസ്സിലാക്കേത് സഅദിയ്യ പോലുളള ആത്മീയ സ്ഥാപനങ്ങളില്ലായിരുന്നെങ്കില് ആഭ്യന്തര വകുപ്പുകള്‍ക്ക് നിലനില്‍പ്പില്ല.\nഅതിന് തെളിവാണ് മണിക്കൂറുകളായി ഈ പരിപാടിയില് ക്ഷമയോടെ തടിച്ചു കൂടിയ ആയിരങ്ങള്. രാഷ്ട്രീയക്കാരും ഭരണാധികാരികളും ഇത് മനസ്സിലാക്കണം.\nലോകത്ത് നടന്ന വലിയ ഭീകരസംഭവങ്ങള്‍ക്ക് പിന്നിലെല്ലാം പ്രവര്‍ത്തിച്ചത് ഉന്നത സാങ്കേതിക വിദ്യനേടിയവരായിരുന്നു. അഴിമതിക്കും അട്ടിമറി പ്രവര്‍ത്തനങ്ങള്‍ക്കും അധാര്‍മിക അരാജകത്വ പ്രവര്‍ത്തനങ്ങള്‍ക്കു പിന്നിലും ഉന്നത വിദ്യാസമ്പന്നരാണുള്ളത്. ഭൗതിക താത്പര്യം മാത്രം കാംക്ഷിക്കുന്ന കേവല വിദ്യകൊണ്ട് മാത്രം മനുഷ്യന് നന്നാവില്ലെന്നാണ് ഇതു കാണിക്കുന്നത്. ആത്മീയ ചൈതന്യം നല്‍കുന്ന മതവിദ്യാ കേന്ദ്രങ്ങളുടെയും ആരാധനാലയങ്ങളുടെയും പ്രസക്തി ഇവിടെയാണ്.\nശരീരത്തില്‍നിന്ന് ആത്മാവ് പോയാല് ജഡം ഉപയോഗശൂന്യമാകുംപോലെ ആത്മീയ ചൈതന്യമില്ലാത്ത വിദ്യകള് ലോകത്തിനു ഉപകാരപ്പെടില്ല. നാടിന്റെയും സമൂഹത്തിന്റെയും ക്രിയാത്മക വളര്‍ച്ചക്കുന്നത് ഉതകുന്നതായിരിക്കണം വിദ്യാഭ്യാസ പ്രവര്‍ത്തനം. സഅദിയ്യയും മറ്റു മതസ്ഥാപനങ്ങളും നടത്തുന്നത് ഈ പ്രവര്‍ത്തനങ്ങളാണ്. ആത്മീയതയില് ചുവടുറച്ച് ഉന്നത സാങ്കേതിക വിജ്ഞാനമാണ് ഇത്തരം സ്ഥാപനങ്ങള് നല്‍കുന്നത്.\nകള്ളം പറയുന്നവരെയും പരദൂഷണം പറയുന്നവരെയും കൂട്ടുകൂടിയാല് ആത്മചൈതന്യം നഷ്ടപ്പെട്ട് മനുഷ്യന് മൃഗസമാനമാകും. കുപ്രചരണങ്ങള് കൊണ്ടോ ഭീഷണികൊണ്ടോ സുന്നി നവജാഗരണ മുന്നേറ്റങ്ങളെ തടഞ്ഞുനിര്‍ത്താനാവില്ല. നാം 40 കോടിയുടെ പള്ളി നിര്‍മിക്കുമ്പോള് മതഭേദമന്യേ എല്ലാവരും പിന്തുണ നല്‍കുന്നു. അസൂയാലുക്കളായ ചിലരാണ് എതിര്‍പ്പിന്റെ ശബ്ദം മുഴക്കുന്നത്. ആരുടെയെങ്കിലും ഒറ്റപ്പെട്ട ശബ്ദം കേട്ട് പിന്തിരിയുന്നവരല്ല സുന്നി സമൂഹം. മര്‍കസിനു കീഴില് മാത്രം ഇതുവരെ രണ്ടായിരത്തോളം പള്ളികള് നിര്‍മിച്ചിട്ടുണ്ട്. കോടികള് ചെലവഴിച്ച് വിനോദ പരിപാടികളൊരുക്കുന്നവര് ലോകത്ത് സമാധാനം സൃഷ്ടിക്കുന്ന പള്ളികള്‍ക്കെതിരെ തിരിയുന്നത് ദുരൂഹമാണ്.\nപ്രവാചകരുടെ മഹത്വം അംഗീകരിക്കാത്തവരെ ഉള്‍ക്കൊള്ളാന് വിശ്വാസികള്‍ക്കാവില്ല. പ്രവാചക സ്‌നേഹത്തിനായി സമൂഹത്തിലെ എല്ലാവരും യോജിക്കണമെന്ന് അദ്ദേഹം ആഹ്വാനം ചെയ്തു. ഭീകരതയോ തീവ്രവാദമോ ഇല്ലാത്ത ശാന്തമായ സമൂഹമാണ് ഇസ്‌ലാം വിഭാവനം ചെയ്യുന്നത്. ഭീരുക്കളാണ് ഭീകരതയിലേക്ക് തിരിയുന്നത്. അവരവരുടെ സംസ്‌കാരം മുറുകെപ്പിടിച്ച് മതസൗഹാര്‍ദം വളര്‍ത്താന് എല്ലാവരും ഉത്സാഹിക്കണം\nLabels: saadiya, സമ്മേളനം


Kavya Madhavan In Aluva Subjail | കാവ്യ മാധവൻ ആലുവ സബ് ജയിലിൽ എത്തി ദിലീപിനെ കണ്ടു; ഒപ്പം മകൾ മീനാക്ഷിയും; ദിലീപുമായി ഇരുപത് മിനിറ്റോളം സംസാരിച്ച ശേഷം ഇരുവരും മാധ്യമ ചോദ്യങ്ങളോട് പ്രതികരിക്കാതെ വീട്ടിലേക്ക് മടങ്ങി; കുടുംബം താരത്തെ കാണാനെത്തിയത് അച്ഛന്റെ ശ്രാദ്ധത്തിൽ പങ്കെടുക്കാൻ കോടതി അനുവദിച്ചെന്ന് ഉത്തരവ് പുറത്തുവന്നതിന് പിന്നാലെ; നടിയെ ആക്രമിച്ച കേസിൽ അഴിക്കുള്ളിലായ ശേഷം ദിലീപ് കാവ്യയെ കാണുന്നതും ആദ്യം - MarunadanMalayalee.com\nSeptember 02, 2017 | 04:52 PM IST | Permalink\nആലുവ: നടിയെ ആക്രമിച്ച കേസിൽ അറസ്റ്റിലായി റിമാൻഡ് പ്രതിയായി ആലുവ സബ് ജയിലിൽ കഴിയുന്ന നടൻ ദിലീപിനെ കാണാൻ നടിയും ഭാര്യയുമായ കാവ്യ മാധവൻ എത്തി. കാവ്യക്കൊപ്പം മകൾ മീനാക്ഷിയും അഴിക്കുള്ളിൽ കഴിയുന്ന അച്ഛനെ കാണാൻ എത്തിയിരുന്നു. കാവ്യയുടെ പിതാവ് മാധവനും ഇരുവർക്കും ഒപ്പമുണ്ടായിരുന്നു. അച്ഛന്റെ ശ്രാദ്ധത്തിൽ പങ്കെടുക്കാൻ അങ്കമാലി കോടതി അനുമതി നൽകിയിരുന്നു. ഈ വരുന്ന ബുധനാഴ്‌ച്ചയാണ് ശ്രാദ്ധം നടക്കുന്നത്. ഈ ചടങ്ങിൽ പങ്കെടുക്കണമെന്ന് കാണിച്ചാണ് ദിലീപ് കോടതിയെ സമീപിച്ചതും അനുമതി ലഭിച്ചതും. ഇത് അനുസരിച്ച് പുറത്തിറങ്ങുമ്പോൾ ദിലീപിന് മകളെയും ഭാര്യയെയും കാണുമെന്നാണ് കരുതിയത്. ഇതിനിടെയാണ് ഇന്ന് അപ്രതീക്ഷിതമായി കാവ്യയും മീനാക്ഷിയും ആലുവ ജയിലിൽ എത്തിയത്.\nഇരുവരും എത്തുന്നതിന് ഏതാനും സമയങ്ങൾക്ക് മുമ്പ് ദിലീപിന്റെ ഉറ്റ സുഹൃത്തു കൂടിയായ നാദിർഷ ജയിലിൽ എത്തി ദിലീപിനെ കണ്ടിരുന്നു. കാവ്യയും മീനാക്ഷിയും എത്തുന്ന വിവരം ദിലീപിനെ നാദിർഷായാണ് അറിയിച്ചത്. ഇതിന് ശേഷമാണ് രണ്ട് പേരും മാധവനൊപ്പം ജയിലിൽ എത്തിയത്. ജയിലിൽ കയറി ഇരുവരും 25 മിനിറ്റ് ദിലീപുമായി കൂടിക്കാഴ്‌ച്ച നടത്തി. മകളെ കണ്ട ദിലീപ് വികാരാധീനനായി എന്നാണ് അറിയുന്നത്. കേസിൽ അറസ്റ്റിലായ ശേഷം കാവ്യ മാധവൻ ആദ്യമായാണ് ഭർത്താവിനെ കാണാൻ ജയിലിൽ എത്തുന്നത്. നേരത്തെ ദിലീപിന്റെ അമ്മ ജയിലിൽ എത്തി മകനെ കണ്ടിരുന്നു.\n4.10ടെയാണ് കാവ്യ മാധവൻ ആലുവ ജയിലിൽ ഭർത്താവിനെ കാണാൻ എത്തിയത്. ഇന്നോവ ക്രിസ്റ്റ കാറിൽ എത്തിയ ഇവർ നേരെ ജയിലിന്റെ കവാടത്തിൽ നിന്നും ഉള്ളിലേക്ക് പോയി. ഇതിന് ശേഷം 25 മിനിറ്റ് സമയമാണ് കൂടിക്കാഴ്‌ച്ച നടത്തിയത്. എന്തൊക്കെ കാര്യങ്ങൾ സംസാരിച്ചു എന്ന കാര്യങ്ങൾ അറിവായിട്ടില്ല. മകൾ, മീനാക്ഷി അച്ഛനെ കാണണമെന്ന് അഭിപ്രായപ്പെട്ടതോടൊണ് ജയിലിൽ എത്തിയത് എന്നാണ് അറിയുന്നത്. നേരത്തെ തന്നെ കാണാൻ രണ്ട് പേരും ജയിലിൽ വരരുത് എന്ന അഭിപ്രായമായിരുന്നു ദിലീപിന്. ഓണത്തിന് മുമ്പ് ജാമ്യം ലഭിക്കുമെന്നും ഇതോടെ വീട്ടിൽ വെച്ച് ഓണം ആഘോഷിക്കാമെന്നുമായിരുന്നു ദിലീപിന്റെ കണക്കു കൂട്ടൽ. എന്നാൽ ഹൈക്കോടതി ജാമ്യം നിഷേധിച്ചതോടെ ഈ പ്രതീക്ഷയും അസ്ഥാനത്തായി.\nഅതേസമയം നടിയെ ആക്രമിച്ച കേസിലെ അന്വേഷണം കാവ്യ മാധവനിലേക്കും നീളുന്നതിനിടെയാണ് നടി ഭർത്താവിനെ കാണാൻ എത്തിയത്. നടിയെ ആക്രമിച്ച കേസിലെ ഗൂഢാലോചനക്ക് പിന്നിലെ മാഡം കാവ്യയാണെന്ന് പൾസർ സുനി വെളിപ്പെടുത്തിയിരുന്നു. ഇതിന് പിന്നാലെ കാവ്യക്കെതിരായ തെളിവുകളും പുറത്തുവന്നു. ഇന്ന് ജയിലിൽ എത്തിയപ്പോൾ ഇതേക്കുറിച്ച് മാധ്യമ പ്രവർത്തകർ ആരാഞ്ഞപ്പോൾ പ്രതികരിക്കാൻ നടി തയ്യാറായില്ല. കാവ്യയുടെ വസ്ത്രസ്ഥാപനമായ ലക്ഷ്യയിലെ ജീവനക്കാരെ പൊലീസ് ചോദ്യം ചെയ്തിരുന്നു. പൊലീസ് പിടിയിലാവും മുൻപ് പൾസർ സുനി ലക്ഷ്യയിലെത്തിയിരുന്നുവെന്ന കണ്ടെത്തലിന്റെ അടിസ്ഥാനത്തിലായിരുന്നു പൊലീസിന്റെ ചോദ്യം ചെയ്യൽ.\nഅതേസമയം, ദിലീപിന്റെ റിമാൻഡ് കാലാവധി ഈമാസം 16 വരെ നീട്ടിയിരുന്നു. ജാമ്യം ലഭിക്കുമെന്ന പ്രതീക്ഷയും അസ്തമിച്ചിരുന്നു. ഇതിനിടെയാണ് ദിലീപിന്റെ കുടുംബം ജയിലിലെത്തിയത്. അതിനിടെ നടിയെ ആക്രമിച്ച കേസിൽ കാവ്യമാധവനെ പൊലീസ് ഓണത്തിന് ശേഷമേ ചോദ്യം ചെയ്യൂ എന്ന വിവരങ്ങളും പുറത്തുവന്നിരുന്നു. കുറ്റപത്രം സമർപ്പിക്കുന്നതിന്റെ മുമ്പായി വീണ്ടും ചോദ്യം ചെയ്യുമെന്നാണ് സൂചന. ഇതിന് മുമ്പ് വിദേശത്തേക്ക് കടക്കരുതെന്ന് നിർദ്ദേശം കാവ്യയ്ക്ക് പൊലീസ് നൽകിയിട്ടുണ്ട്. കാവ്യാ മാധവന്റെ കുടുംബവുമായി പൾസർ സുനിക്ക് ബന്ധമുണ്ടെന്ന തെളിവ് പൊലീസിന് കിട്ടിയിട്ടുണ്ട്. ഫോൺ സംഭാഷണങ്ങളും പൊലീസ് ഇതിന് ശേഖരിച്ചിട്ടുണ്ട്.\nനടി ആക്രമിക്കപ്പെട്ടതിന് തൊട്ടടുത്ത ദിവസം മുതലാണ് നടൻ ദിലീപിന്റേയും കാവ്യ മാധ്യവന്റേയും എല്ലാ ഫോണുകളും പൊലീസ് ടേപ്പ് ചെയ്യാൻ തുടങ്ങിയത്. കാവ്യയുടെ ഫോൺ സംഭാഷണങ്ങളിൽ നിന്ന് കാര്യമായൊന്നും ലഭിച്ചില്ലെങ്കിലും ദിലീപ് പലരോടും സംസാരിച്ച കാര്യങ്ങൾ ദിലീപിനെതിരെയുള്ള ശബ്ദിക്കുന്ന തെളിവുകളായി. കാവ്യയുടെ അച്ഛൻ മാധവൻ വിളിച്ചപ്പോൾ പോലും, 'അച്ഛാ.. ദിലീപിട്ടനല്ലച്ഛ. ദിലീപേട്ടനങ്ങനെ ചെയ്യില്ലച്ഛാ' എന്നായിരുന്നു കാവ്യയുടെ പ്രതികരണം. ഈ കോളുകളുടെ ശബ്ദരേഖ പൊലീസിന്റെ പക്കലുണ്ട്. പലപ്പോഴും അച്ഛനേയും അമ്മയേയും സഹോദരനോടും ഫോണിൽ പൊട്ടിക്കരയുന്ന ശബ്ദരേഖയും പൊലീസിന്റെ പക്കലുണ്ട്. എന്നാൽ കാവ്യമാധവന്റെ സഹോദരൻ മിഥുൻ മാധവന്റെ റിയയുമായുള്ള വിവാഹത്തിൽ പൾസർ സുനി പങ്കെടുത്തെന്നാണ് പൊലീസിന് ലഭിച്ചിരിക്കുന്ന വിവരം.\n2014 ഏപ്രിൽ മാസമായിരുന്നു മിഥുൻ മാധവന്റെ വിവാഹം. വീഡിയോ ആൽബത്തിൽ നിന്നാണ് പൾസർ സുനി വിവാഹത്തിൽ പങ്കെടുത്തതായി കണ്ടെത്തിയത്. മാത്രമല്ല, 2015 ഏപ്രിൽ മാസം കാവ്യയുടെ വെണ്ണലയിലെ വില്ലയിൽ സുനി എത്തിയതിനും പൊലീസിന്റെ കൈയിൽ തെളിവുകളുണ്ട്. പൾസർ ബൈക്കിലെത്തിയ സുനിയുടെ ബൈക്ക് നമ്പറും മൊബൈൽ നമ്പറും പേരും വില്ലയുടെ സെക്യൂരിറ്റി രജിസ്റ്ററിൽ രേഖപ്പെടുത്തിയിട്ടുണ്ട്. വീട്ടിലെത്തിയ സുനി കാവ്യാമാധവന്റെ അച്ഛനേയും അമ്മയേയും അവരുടെ കാറിൽ കയറ്റി പുറത്തേക്ക് പോയതിനും പൊലീസിന് തെളിവുകളുണ്ട്. ഇക്കാര്യം ചോദ്യം ചെയ്യലിൽ സുനിയും സമ്മതിച്ചിരുന്നു. സുനി കാവ്യയുടെ പിതാവിനെ ' മാധവേട്ടാാ.. ' എന്നായിരുന്നു വിളിച്ചിരുന്നത്. ഇതും കാവ്യയുടെ കുടുംബവുമായുള്ള സുനിയുടെ പരിചയത്തിന് കൂടുതൽ തെളിവുകളാണ്.\nപൾസറിനെ വർഷങ്ങളായി അറിയാമെന്നാണു ദിലീപിന്റെ ഡ്രൈവർ അപ്പുണ്ണിയുടെ മൊഴിയും. പൾസർ കാവ്യയുടെ ഡ്രൈവറായിരുന്നു എന്നും കണ്ടെത്തിയിട്ടുണ്ട്. അപ്പുണ്ണിയാണു പൾസറിനെ പരിചയപ്പെടുത്തിയത്. കാവ്യയുടെ ഫോണിൽനിന്നു ദിലീപിനെ സുനി വിളിച്ചിട്ടുണ്ട്. ഇതു തെളിയിക്കാൻ പൊലീസിനു കഴിയുമെന്നാണ് പ്രതീക്ഷ.


A Journey From Mirage To Oasis: ആഗോളപതനം\nCv Thankappan October 16, 2015 at 7:07 AM\nകാലികപ്രസക്തിയുള്ള വിഷയം വളരെ നന്നായി എഴുതിയിട്ടുണ്ട് ടീച്ചര്.\nഏതു വിശ്വസിക്കണം,ഏതു വിശ്വാസിക്കാതിരിക്കണം എന്ന ചിന്താക്കുഴപ്പത്തിലാവുന്നു,പത്രങ്ങള് വായിക്കുമ്പോഴും,ചാനല്‍വാര്‍ത്തകള് കണ്ടുകൊണ്ടിരിക്കുമ്പോഴും.....\nGirija Navaneethakrishnan October 16, 2015 at 9:32 AM\nപരസ്പരവിരുദ്ധവും, വിശ്വസിക്കാൻ കൊള്ളാത്തതുമായ ഇത്തരം കോടാനുകോടി രേഖകളായിരിക്കുമല്ലോ നാളത്തെ കുട്ടികൾ ചരിത്രം എന്ന പേരിൽ പഠിക്കുവാൻ പോകുന്നത്! നമ്മുടെയൊക്കെ തലമുറകൾക്ക് ലഭിച്ച അത്രയെങ്കിലും ആധികാരികമായ ചരിത്ര രേഖകൾ ഇനിയുള്ളവർക്ക് ഇന്നിനെ കുറിച്ച് ലഭിക്കുമോ? പക്ഷപാതപരവും കെട്ടിച്ചമച്ചതുമായ നുണകളും ഊഹങ്ങളും അല്ലാതെ. വളരെ അപകടകരമായ വിഷമവൃത്തത്തിലൂടെയാണ് നാളത്തെ ചരിത്രമാകേണ്ട ഇന്നത്തെ സത്യം കടന്നുപോകുന്നത്. വായനയ്ക്കും അഭിപ്രായത്തിനും നന്ദി സർ.\najith October 17, 2015 at 8:53 AM\nപക്ഷെ എല്ലാം അസത്യങ്ങളും അര്‍ദ്ധസത്യങ്ങളും നിക്ഷിപ്തതാല്പര്യപ്രകാരം വളച്ചൊടിക്കപ്പ്പെട്ടതും.\nഇതിനിടയില് സത്യമായ വാര്‍ത്തകള് വല്ലതും കണ്ടാല് ഭാഗ്യം


ഓൺലൈൻ ഉപഭോക്താക്കളായ ഇന്ത്യക്കാർ പേടിക്കണം; തട്ടിപ്പിനിരയാകാൻ സാധ്യത ഇന്ത്യക്കാർ, 48 ശതമാനവും ഇരകൾ | 48% Indian online users hit by fraud, finds survey - Malayalam Oneindia\n» ഓൺലൈൻ ഉപഭോക്താക്കളായ ഇന്ത്യക്കാർ പേടിക്കണം; തട്ടിപ്പിനിരയാകാൻ സാധ്യത ഇന്ത്യക്കാർ, 48 ശതമാനവും ഇരകൾ\nഓൺലൈൻ ഉപഭോക്താക്കളായ ഇന്ത്യക്കാർ പേടിക്കണം; തട്ടിപ്പിനിരയാകാൻ സാധ്യത ഇന്ത്യക്കാർ, 48 ശതമാനവും ഇരകൾ\nPublished: November 24 2017, 17:15 [IST]\nമുംബൈ: ഓൺലൈൻ തട്ടിപ്പിനെ കുറിച്ച് പല വാർത്തകളും വരാറുണ്ട്. തട്ടിപ്പിനിരയാകുന്നത് കൂടുതലും ഇന്ത്യക്കാരണ്. എന്നാൽ അടുത്തിടെ നടത്തിയ പഠനത്തിലും ഓണ്‍ലൈന് തട്ടിപ്പുകള്‍ക്ക് ഇരയാവുന്നവരില് ഏറ്റവും കൂടുതല് സാദ്ധ്യത ഇന്ത്യയില് നിന്നുള്ളവര്‍ക്കെന്ന് തെളിയിക്കപ്പെട്ടിരിക്കുകയാണ്. ക്രെഡിറ്റ് ഇന്‍ഫര്‍മേഷന് കമ്പനിയായ എക്സ്പേറിയന് ആണ് പഠനം നടത്തിയത്. ഏഷ്യന് രാജ്യങ്ങളില് വര്‍ദ്ധിച്ചു വരുന്ന ഓണ്‍ലൈന് തട്ടിപ്പുകളെ കുറിച്ചായിരുന്നു പഠനം. ഏഷ്യ പസഫിക് മേഖലയിലെ പത്തു രാജ്യങ്ങളെ അടിസ്ഥാനപ്പെടുത്തിയാണ് പഠനം നടന്നത്.\nഇന്ത്യയില് 48 ശതമാനം ഓണ്‍ലൈന് ഉപഭോക്താക്കള് ഓണ്‍ലൈന് തട്ടിപ്പുകള്‍ക്ക് വിധേയരാവുന്നുണ്ട് എന്ന് ഈ പഠനം പറയുന്നു. ദേശീയ തിരിച്ചറിയല് കാര്‍ഡുകള് ഇരുതല മൂര്‍ച്ചയുള്ള വാളെന്നാണ് പഠനം പറയുന്നത്. ഗുണങ്ങൾ നിരവധിയുണ്ടെങ്കിലും വിവരങ്ങൾ ചോർന്നാൽ തട്ടിപ്പുകൾക്കായി കൂടുതൽ ഉപയോഗിക്കാം എന്നതാണ് ശ്രദ്ധേയമായ കാര്യം. ആളുകളുടെ തിരിച്ചറിയല് രേഖകള് ഉപയോഗിച്ചുള്ള തട്ടിപ്പുകളാണ് കൂടുതല്. തെറ്റായ തൊഴില്‍വിവരങ്ങളും വരുമാന വിവരങ്ങളും നല്‍കുന്ന തട്ടിപ്പുകള് ആണ് ഏറ്റവും കൂടുതലായി കാണുന്നത്. ഇതുതന്നെ ഏകദേശം 40% വരുമെന്ന് പഠന റിപ്പോർട്ടിൽ വ്യക്തമാക്കുന്നു.\nഇന്‍ഷുറന്‍സ്, റീട്ടയില്, ടെലികമ്മ്യൂണിക്കേഷന്‍സ് മുതലായ സാമ്പത്തികമേഖലാ സ്ഥാപനങ്ങളുമായി ബന്ധപ്പെട്ടാണ് കൂടുതല് തട്ടിപ്പുകള് അരങ്ങേറുന്നതെന്നും പഠനത്തിൽ തെളിഞ്ഞിട്ടുണ്ട്. ഫിലപ്പിൻസിൽ സർക്കാർ ബയോമെട്രിക്ക് സംയോജിപ്പിച്ചുള്ള തിരിച്ചറിയൽ രേഖകൾ ജനങ്ങൾക്ക് പ്രാപ്തമാക്കാനുള്ള തയ്യാറെടുപ്പിലാണ്. എപിഐ ഘടിപ്പിച്ചുള്ള ഡിജിറ്റൽ തിരിച്ചറിയൽ കാർഡിന്റെ പരീക്ഷണത്തിലാണ് സിംഗപൂർ സർക്കാർ. ഭീകരരുടെ ഭീഷണി മൂലം ആസ്ത്രേലിയയിൽ ദേശീയ ഐഡിക്കാർ പുതുക്കാനുള്ള ചർച്ചകൾ നടക്കുകയാണ് എന്നാൽ ഏഷ്യയിൽ ഏറ്റവും ശക്തമായ സർക്കാർ സംരംഭം ഇന്ത്യയിലെ ആധാർ ആണ്, എന്നിരുന്നാലും സ്വകാര്യത നിയന്ത്രണത്തിനായുള്ള കോടതി യുദ്ധം ഉൾപ്പെടെ നിരവധി വെല്ലുവിളികൾ നേരിടേണ്ടി വന്നിട്ടുണ്ടെന്നും റിപ്പോർട്ടിൽ ചൂണ്ടിക്കാട്ടുന്നു.\nonline aadhaar india fraud singapore ആധാർ ഇന്ത്യ സിംഗപ്പൂര്\nA report on digital fraud in Asia has said that Indians are the most susceptible to online scams with 48 per cent of consumers directly or indirectly having experienced retail fraud.


അനുസരണയുള്ള ഭാര്യമാരുടെ ക്ലബ്ബിനെതിരെ മനുഷ്യാവകാശ പ്രവര്‍ത്തകര് «eപത്രം – World News – ലോക വാര്‍ത്തകള് – ePathram.com\n2 അഭിപ്രായങ്ങള് to “അനുസരണയുള്ള ഭാര്യമാരുടെ ക്ലബ്ബിനെതിരെ മനുഷ്യാവകാശ പ്രവര്‍ത്തകര്”\nബോധപൂര്‍വ്വം ഒരു വിഭാഗത്തെ താറച്ചികാണിക്കുവാനാണ്` വാര്‍ത്ത ഉദ്ദേശിക്കുന്നതെന്ന് തോന്നുന്നു. ഭാര്യയെ വേശ്യയായി കാണുവാന് ലോകത്ത് ഒരിടത്തും പറയുന്നില്ല. ഭാര്യമാര് ഭര്‍ത്താക്കന്മാരെ നല്ല രീതിയില് പരിചരിച്ചാല് പ്രശ്നങ്ങള് ഒഴിവാകും എന്നായിരിക്കും സംഘടന ഉദ്ദേശിക്കുന്നത്. വളചൊടിക്കാന് എളുപ്പമാണല്ലോ.\nപുരുഷന്മാര് എപ്രകാരം ഭാര്യമാരോട് പെരുമാറണം എന്ന് അന്വേഷിച്ചാല് മനസ്സിലാകും.\nഏന്തായാലും o w c yile മെംബര്‍സ് ഒന്നു മനസ്സിലാക്കിയാല് കൊള്ളാം. പുരുഷന്മാരില് തൊണ്ണൂറ് ശതമാനത്തിനുമുകളില്ഉം ഒന്നിലേറെ സ്ത്രികളേ ഈ ആവശ്യത്തിനുപയോഗിക്കാന് താല്പര്യം ഉള്ളവരാ അതില് നല്ലോരു വിഭാഗത്തിനും കഴിവതും എണ്ണം കൂട്ടുന്നതില് അതിയായ സന്തൊഷം ഉള്ളവരാണ്. ഭാര്യമാര് എന്തെല്ലാം ചെയ്താലും ശരി. പക്കാ വേശ്യയെ പോലെ പെരുമാരുന്നതൊന്നും ഇതിനു പരിഹാരമല്ല. അവസരം ഒത്തുകിട്ടിയാല് ഒരു ദോശ ചുട്ടുപോകും മോള്‍സെ!!!!\nകട്ട് ത്ന്നുന്നതിഷ്ടമില്ലാത്ത് പുരുഷന്മാരില്ല എന്നാണ എന്റെ അഭിപ്രായം.\n« സര്‍ദാരിയെ വധിക്കാന് ശ്രമം: 8 പേര് പിടിയില്\n« പോര്‍ച്ചുഗലില് പ്രതിപക്ഷത്തിനു വിജയം


കിഴായൂർപദ്ധതി പ്രവർത്തനം തുടങ്ങി | Pattambi\nകിഴായൂർപദ്ധതി പ്രവർത്തനം തുടങ്ങി\nNov 29, 2018, 07:00 AM IST\nപുഴയിൽ ചാലുകീറി വെള്ളമെത്തിച്ചു\nപുഴയില് വന് ചാലുകീറി വെള്ളമെത്തിച്ച് പ്രവര്‍ത്തനം തുടങ്ങിയ കീഴായൂര് ജലസേചന പദ്ധതി\nപട്ടാമ്പി: ഭാരതപ്പുഴയിൽ വലിയ ചാലുകീറി വെള്ളമെത്തിച്ചതോടെ കിഴായൂർ ജലസേചനപദ്ധതി പ്രവർത്തനക്ഷമമായി. കേടുവന്ന 30 കുതിരശക്തിയുള്ള ഒരു മോട്ടോർ നന്നാക്കിക്കിട്ടുകയും ചെയ്തു. കനാലുകൾ തൊഴിലുറപ്പുപദ്ധതിയിൽ നന്നാക്കിയിട്ടുമുണ്ട്.\nപദ്ധതി നടപ്പായതോടെ 150ഏക്കൽ രണ്ടാംവിള നെൽക്കൃഷി ഉണക്കുഭീഷണിയിൽ നിന്ന് രക്ഷപ്പെട്ട സന്തോഷത്തിലാണ് കർഷകർ. ഒരു മോട്ടോർ നന്നാക്കാനും പുഴയിൽ കനാൽ നിർമിക്കാനുമായി ഏറെ പണം പാടശേഖരസമിതിക്ക് ചെലവാക്കേണ്ടിവന്നു. ഇതിൽ 20,000 രൂപ പട്ടാമ്പി നഗരസഭ നൽകുമെന്ന് അറിയിച്ചതായി പാടശേഖരസമിതി പറയുന്നു. ബാക്കി അരലക്ഷത്തോളം രൂപ കർഷകർ വഹിക്കയാണ്.\nമുക്കാൽലക്ഷത്തിലധികം രുപ മോട്ടോർ നന്നാക്കാനും ചെലവായിട്ടുണ്ട്. ഇത് ചെറുകിട ജലസേചനവകുപ്പ് വൈദ്യുതിവിഭാഗംവഴി പാടശേഖരസമിതിക്ക് ലഭിക്കുമെന്നാണ് കർഷകരുടെ പ്രതീക്ഷ. നന്നാക്കാൻ കൊണ്ടുപോയ 30 കുതിരശക്തിയുള്ള ഒരു മോട്ടോർകൂടി ഉടൻ പ്രവർത്തനക്ഷമമാക്കേണ്ടതുണ്ട്.\nപുഴയിലെ ചാലുകൾ കാറ്റടിച്ച് മണൽത്തരികൾവീണ് നികന്നുവരുന്നതും കർഷകരിൽ ആശങ്കയുളവാക്കുന്നുണ്ട്. പുഴ ഗതിമാറി ഒഴുകിയതും വലിയതോതിലുള്ള മണലെടുപ്പുമാണ് പദ്ധതിപ്രവർത്തനത്തിന്റെ താളം തെറ്റിച്ചത്. പദ്ധതിയുടെ സുഗമായ പ്രവർത്തനത്തിന് പട്ടാമ്പിയിൽ െറഗുലേറ്റർ സ്ഥാപിക്കണം. ഇതിന് നബാഡിന്റെ സഹായം ലഭിക്കേണ്ടതുണ്ട്.


നിര്‍മാതാവായി കമല് ഹാസന്, നായകന് ശിവകാര്‍ത്തികേയന്; 51ാമത് ചിത്രം പ്രഖ്യാപിച്ച് രാജ്‍കമല് ഫിലിംസ്\nHOME/ SITARA/ CINEMA/KAMAL HAASAN SET TO PRODUCE TAMIL FILM STARRING SIVAKARTHIKEYAN TITLE TO BE ANNOUNCED\nരാജ്‌കുമാർ പെരിയസാമിയാണ് ചിത്രത്തിന്‍റെ രചനയും സംവിധാനവും നിർവഹിക്കുന്നത്\nചെന്നൈ: രാജ്‍കമല് ഫിലിംസിന്‍റെ അടുത്ത ചിത്രം പ്രഖ്യാപിച്ച് കമല് ഹാസന്. നിർമാണ കമ്പനിയുടെ ട്വിറ്റര് പേജിലൂടെയാണ് കമൽ ഇക്കാര്യം അറിയിച്ചത്. രാജ്‌കുമാർ പെരിയസാമിയാണ് ചിത്രത്തിന്‍റെ രചനയും സംവിധാനവും. രാജ്‌കമൽ ഫിലിംസിന്‍റെ 51ാമത് ചിത്രമാണിത്.\nസോണി പിക്ച്ചേഴ്‌സാണ് ചിത്രത്തിന്‍റെ സഹ നിർമ്മാതക്കള്. ആദ്യമായാണ് ഒരു തമിഴ് ചിത്രത്തിൽ സോണി പിക്‌ച്ചേഴ്സ് നിർമാണത്തിൽ പങ്കാളിയാവുന്നത്. ചിത്രം പ്രേക്ഷകർക്ക് പുതിയൊരനുഭവമായിരുക്കുമെന്ന് കമൽഹാസൻ പറഞ്ഞു.\nചിത്രം പ്രേക്ഷകരെ പല തരത്തിൽ ചിന്തിപ്പിക്കും. സോണി പിക്ച്ചേഴ്‌സുമായി സഹകരിക്കാൻ കിട്ടിയ അവസരത്തിൽ അഭിമാനിക്കുന്നതായും കമൽഹാസൻ പറഞ്ഞു.\nഅതേസമയം കരിയറിലെ നിർണായകമായ ഒരു വഴിത്തിരിവായിരിക്കും ചിത്രമെന്ന് മുഖ്യകഥാപാത്രത്തെ അവതരിപ്പിക്കുന്ന ശിവകാർത്തികേയൻ പറഞ്ഞു. തനിക്ക് വളരെയധികം പ്രാധാന്യമുള്ള ഒരു പ്രോജക്‌ടാണ് പുതിയ ചിത്രമെന്ന് സംവിധായകൻ രാജ്കുമാർ പെരിയസാമിയും പ്രതികരിച്ചു.\nALSO READ സ്വപ്‌നനേട്ടത്തിൽ പ്രിയങ്ക; വാനിറ്റി ഫെയറിന്‍റെ കവർഷൂട്ട് ചിത്രങ്ങൾ


ഇ-വേ ബില്ല് നാളെ മുതല് കേരളത്തില്\nSun Jan 20 2019 17:27:25 GMT+0530 (IST)\nതിരുവനന്തപുരം:രാജ്യത്തെ വാണിജ്യ ചരക്ക് നീക്കത്തില് വലിയ മാറ്റങ്ങള്‍ക്ക് വഴിയൊരുക്കുന്ന ഇ-വേ ബില്ല് സംവിധാനം നാളെമുതല് സംസ്ഥാനത്ത് പ്രവര്‍ത്തനക്ഷമമാവും. അന്തര് സംസ്ഥാന ചരക്ക് നീക്കത്തിന് ഫെബ്രുവരി ഒന്നുമുതല് രാജ്യത്തൊട്ടാകെ നടപ്പാക്കുന്ന സംവിധാനം പരീക്ഷണാടിസ്ഥാനത്തിലാണ് നാളെ മുതല് കേരളത്തില് നടപ്പിലാക്കുന്നത്.\nനിലവിലുള്ള സംവിധാനങ്ങളില് നിന്ന് വിത്യസ്തമായി ഇ-വേ ബില്ല് സംവിധാനത്തില് വ്യാപാരി വെളിപ്പെടുത്തുന്ന ചരക്കുനീക്ക വിവരങ്ങള് വെരിഫിക്കേഷന് കൂടാതെ തന്നെ മൂല്യമുള്ള രേഖയായി മാറും. ചരക്ക് വില്‍ക്കുന്ന ആളിനാണ് ഇ-വേ ബില്ല് സംവിധാനത്തില് വിവരങ്ങള് വെളിപ്പെടുത്താനുള്ള ഉത്തരവാദിത്വം. എന്നാല്, വില്‍ക്കുന്ന ആള് ഇ-വേ ബില്ല് എടുക്കുന്നില്ലെങ്കില് വാങ്ങുന്ന ആളിനോ, ട്രാന്‍സ്‌പോര്‍ട്ടര്‍ക്കോ ഇ-വേ ബില്ല് എടുക്കാം. ആരെടുത്താലും മൂന്ന് കൂട്ടരുടെയും രജിസ്റ്റേര്‍ഡ് മൊബൈല് നമ്പറില് സന്ദേശം ലഭിക്കും.\nഇ-വേ ബില്ല് സംവിധാനത്തില് വിവരങ്ങള് വെളിപ്പെടുത്തിയതിന് ശേഷം ഡിക്ലറേഷനില് തെറ്റുകള് കണ്ടെത്തുകയോ, ചരക്ക് നീക്കം നടക്കാതെ വരുകയോ ചെയ്താല് നിശ്ചിത സമയത്തിനുള്ളില് ഇ-വേ ബില്ല് എടുത്ത ആളിന് തന്നെ ക്യാന്‍സല് ചെയ്യാം.\nകൂടാതെ ചരക്ക് സ്വീകരിക്കുന്ന ആളുടെ പേരില് തെറ്റായ വിവരങ്ങള് അടങ്ങിയ ഇ -വേ ബില്ല് നല്‍കിയാല് തിരസ്‌കരിക്കാനും സംവിധാനമുണ്ട്. ംംം.സലൃമഹമമേഃല.െ ഴീ ്.ശി ലെ ടാക്‌സ് പെയേഴ്‌സ് സര്‍വീസില് ലഭ്യമാക്കുന്ന ഇ-വേ ബില്ല് ലിങ്ക് വഴി വ്യാപാരികള്‍ക്ക് ഇ-വേ ബില്ല് സൈറ്റില് ലോഗിന് ചെയ്യാം. അറിഞ്ഞിരിക്കേണ്ട കാര്യങ്ങള്: 1. ഇ-വേ ബില്ല് എടുക്കുന്നതിന്, ആദ്യം ഇ-വേ ബില്ല് സൈറ്റില് രജിസ്റ്റര് ചെയ്യണം. ജിഎസ്ടി രജിസ്‌ട്രേഷന് ഉള്ളവര് ജിഎസ്ടി നമ്പര് ഉപയോഗിച്ചും അല്ലാത്തവര് പാന്, ആധാര് എന്നിവ ഉപയോഗിച്ചുമാണ് രജിസ്‌ട്രേഷന് എടുക്കേണ്ടത്.\n2. രജിസ്റ്റര് ചെയ്തിരിക്കുന്ന മൊബൈല് നമ്പരിലേക്കാണ് ഇ-വേ ബില്ല് സന്ദേശങ്ങള് ലഭിക്കുന്നത്. വ്യാപാരികളുടെ സംശയനിവാരണത്തിനായി ജില്ലാതലത്തില് ഹെല്‍പ് ഡെസ്‌കുകള് തയ്യാറായിട്ടുണ്ട്. നമ്പറുകള് വെബ്‌സൈറ്റില് ലഭ്യമാക്കിയിട്ടുണ്ടെന്ന് സംസ്ഥാന ചരക്കുസേവന നികുതി വകുപ്പ് അറിയിച്ചു.


(dhoni) | ഞാൻ ഭാഗ്യതാരകമൊന്നുമല്ല, അങ്ങനെയെങ്കിൽ 2007, 2011 ലോകകപ്പുകളിൽ ഞാൻ മാത്രമല്ലല്ലോ കളിച്ചത്? | chawla on dhoni\nഞാൻ ഭാഗ്യ താരകമൊന്നുമല്ല, അങ്ങനെയെങ്കിൽ 2007, 2011 ലോകകപ്പുകളിൽ ഞാൻ മാത്രമല്ലല്ലോ കളിച്ചത്?\nBy സ്പോർട്സ് ഡെസ്ക് • 15/09/2020 at 2:11PM\nധോണിയുമായി വീണ്ടും ഒന്നിക്കാൻ കഴിയുന്നതിന്റെ സന്തോഷമുണ്ട്. അദ്ദേഹം ലോകത്തിലെ ഏറ്റവും മികച്ച ക്യാപ്റ്റനാണ്.\nഐ പി എല്ലിൽ നിലവിൽ ചെന്നൈ സൂപ്പർ കിങ്സിന്റെ ഭാഗമാണ് മുൻ ഇന്ത്യൻ സ്പിന്നറായ പിയുഷ് ചൗള. ദീര്‍ഘകാലം കൊല്‍ക്കത്ത നൈറ്റ്‌റൈഡേഴ്‌സിന്റെ താരമായിരുന്ന അദ്ദേഹം പുതിയ സീസൺ മുതലാണ് ചെന്നൈ സൂപ്പര് കിങ്‌സിനൊപ്പമെത്തിയത്. 2014ല് കെകെആറിലെത്തിയ ചൗള 2019 വരെയാണ് ആ ടീമിലുണ്ടായിരുന്നത്. ഗൗതം ഗംഭീറിനു കീഴില് കെകെആര് ഐപിഎല്ലില് കിരീടമുയര്‍ത്തിയപ്പോള് സംഘത്തില് ചൗളയുമുണ്ടായിരുന്നു. ദേശീയ ടീമില് ധോണിക്കു കീഴിലായിരുന്നു താരം അരങ്ങേറിയത്.\nഈ സീസണിലാണ് അപ്രതീക്ഷിതമായി 6.75 കോടി മുടക്കി ലേലത്തിൽ ഏതാണ്ട് കരിയർ അവസാനിക്കാറായ ചൗളയെ ചെന്നൈ സ്വന്തമാക്കിയത്. നിരവധി പേർ ചെന്നെെയുടെ ഈ തീരുമാനത്തിൽ നെറ്റി ചുളിച്ചപ്പോൾ കോച്ച് സ്റ്റീഫൻ ഫ്ലമിങ് പറഞ്ഞത് ഇങ്ങനെയായിരുന്നു. ചൗള നല്ല മികവുള്ള കളിക്കാരനാണ്. ഒപ്പം ധോണിയുമായി നല്ല ബന്ധവുമാണ്. ചൗളയുടെ ലെഗ് സ്പിൻ ഏറെ ഗുണം ചെയ്യും.\n2007, 2011 ലോകകപ്പ് വിജയങ്ങളിൽ അംഗമായിരുന്ന ചൗളയെ ധോണിയുടെ ഭാഗ്യചിഹ്നമായാണ് എണ്ണുന്നത്. ഇതിനെക്കുറിച്ച് ചൗള പറയുന്നത് ഇങ്ങനെ. ഒരു ക്യാപ്റ്റൻ നിങ്ങളെ ഇങ്ങനെ വിശ്വസിക്കുന്നുവെങ്കിൽ ഇതിൽ കൂടുതൽ നിങ്ങൾക്കെന്ത് വേണം? ചൗള ഇതിനെക്കുറിച്ച് ആവേശത്തോടെ ചോദിക്കുന്നു.\nഞാനൊരു ഭാഗ്യതാരകമൊന്നുമല്ല. ഞാൻ മാത്രമല്ലല്ലോ, ലോകകപ്പ് നേടിയ ടീമിൽ വേറെയും ധാരാളം പേരില്ലേ? ഞാൻ കാരണം കൊണ്ട് മാത്രമല്ലല്ലോ ലോകകപ്പ് കിരീടങ്ങൾ ലഭിച്ചത്? നിങ്ങൾ എത്രത്തോളം പെർഫോം ചെയ്യുന്നു എന്നതിനെ ആശ്രയിച്ചിരിക്കും അത്. ചൗള പറയുന്നു.\nധോണിയുമായി വീണ്ടും ഒന്നിക്കാൻ കഴിയുന്നതിന്റെ സന്തോഷമുണ്ട്. അദ്ദേഹം ലോകത്തിലെ ഏറ്റവും മികച്ച ക്യാപ്റ്റനാണ്. ഒരു ലെഗ് സ്പിന്നർക്ക് ആവശ്യം പോലെ സ്വാതന്ത്ര്യം നൽകുന്ന താരമാണ് അദ്ദേഹം. വിക്കറ്റിനു പിറകിലെ അദ്ദേഹത്തിന്റെ ഉപദേശങ്ങൾ ഏറെ പ്രധാനമാണ്. ചൗള പറയുന്നു.


മാനസോത്സവം സംഘടിപ്പിച്ചു | sharjah\nരഘുകുമാർ മണ്ണൂരത്ത് അധ്യക്ഷത വഹിച്ചു. ഇ.പി. ജോൺസൺ, അബ്ദുല്ല മല്ലച്ചേരി, കെ. ബാലകൃഷ്ണൻ, എസ്. മുഹമ്മദ് ജാബിർ, ഷാജി ജോൺ, അജിത് സി. പിള്ള, ഡോ. മണികണ്ഠൻ മേലത്ത്, ജയൻ പൂനൂർ, സുജന എന്നിവർ പ്രസംഗിച്ചു. സാമൂഹികപ്രവർത്തകരായ സലാം പാപ്പിനിശ്ശേരി, എൻ.പി. രാജ് എന്നിവരെ ചടങ്ങിൽ ആദരിച്ചു. സംഘടനയ്ക്ക് മാനസ് എന്ന പേരുനൽകിയ മച്ചിങ്ങൽ രാധാകൃഷ്ണനെ ഉപഹാരം നൽകി അനുമോദിച്ചു.\nഷാര്‍ജയില് മാനസോത്സവം ഉദ്ഘാടന വേളയില് ശബരീനാഥ് എം.എല്.എ, തേറമ്പില് രാമകൃഷ്ണന് തുടങ്ങിയവര്.\nഷാർജ: ഷാർജ മന്നം സാംസ്കാരിക വേദി (മാനസ്) ഒന്നാം വാർഷികാഘോഷത്തിന്റെ ഭാഗമായി ‘മാനസോത്സവം-2019’ സംഘടിപ്പിച്ചു. ഇന്ത്യൻ അസോസിയേഷൻ കമ്യൂണിറ്റി ഹാളിൽ കെ.എസ്. ശബരീനാഥ് എം.എൽ.എ. ഉദ്ഘാടനം ചെയ്തു. മുൻ നിയമസഭാ സ്പീക്കർ തേറമ്പിൽ രാമകൃഷ്ണൻ മുഖ്യാതിഥിയായിരുന്നു.\nനിശ്ചയദാർഢ്യക്കാരായ കുട്ടികൾക്കായി ‘അൽ ഇബ്ത്തിസാമ’ എന്ന സ്കൂൾ ആരംഭിച്ച ഷാർജ ഇന്ത്യൻ അസോസിയേഷൻ ഭരണസമിതിയെ ചടങ്ങിൽ ആദരിച്ചു. നാട്ടിൽ ഒരു ജില്ലയിൽ ഒരു വീട് എന്ന ‘മാനസഭവൻ’ പദ്ധതിയുടെ ഉദ്ഘാടനം നടന്നു. റെജി മോഹനൻ നായർ സ്വാഗതവും സുജിത് നന്ദിയും പറഞ്ഞു. തിരുവാതിര മത്സരത്തിൽ ടീം ഉപാസന, ദശപുഷ്പം, മുദ്ര എന്നിവർ ഒന്നും രണ്ടും മൂന്നും സ്ഥാനങ്ങൾ നേടി. കലാമണ്ഡലം ജിഷ സുമേഷ് പ്രധാന വിധികർത്താവായിരുന്നു. തുടർന്ന് കല്ലറ ഗോപൻ, നിഖിൽ എന്നിവർ പങ്കെടുത്ത ഗാനമേള നടന്നു. മച്ചിങ്ങൽ രാധാകൃഷ്ണൻ അവതാരകനായി.


Actress Sshivada Opens Up About Her Motherhood And Daughter Arundhathi | മകള്‍ക്ക് വേണ്ടി ആ ശീലം ഉപേക്ഷിച്ചു; പ്രസവസമയത്തെ സന്തോഷം കണ്ടത് ഭര്‍ത്താവിന്റെ മുഖത്തെന്ന് നടി ശിവദ - Malayalam Filmibeat\n| Published: Friday, February 26, 2021, 18:53 [IST]\nമകളെ കുറിച്ചും ഭര്‍ത്താവിനെ കുറിച്ചും വാതോരാതെ സംസാരിക്കാറുള്ള നടിയാണ് ശിവദ. മുന്‍പ് ഭര്‍ത്താവ് കുഞ്ഞിനെ പരിപാലിക്കുന്നതിനെ കുറിച്ച് നടി എഴുതിയ പോസ്റ്റ് വൈറലായിരുന്നു. ഇപ്പോഴിതാ മാതൃത്വം എത്രത്തോളം മനോഹരമാണെന്ന് അറിഞ്ഞ നിമിഷത്തെ കുറിച്ച് തുറന്ന് പറയുകയാണ് നടി. അരുന്ധതിയുടെ ജനനം എത്രത്തോളം ആഗ്രഹിച്ച് നടന്നതാണെന്നും ശിവദ പറയുന്നു.\nപ്രസവസമയത്ത് ഒപ്പമുണ്ടായിരുന്ന ഭര്‍ത്താവ് മുരളിയുടെ മുഖത്ത് നിന്നാണ് ആ സന്തോഷം താനറിയുന്നത്. പിന്നീടിങ്ങോട്ട് അവളുടെ വളര്‍ച്ചയിലുടെ താനും പഠിക്കുകയായിരുന്നു എന്ന് വനിത ഓണ്‍ലൈന് നല്‍കിയ പ്രത്യേക അഭിമുഖത്തിലൂടെ ശിവദ പറയുന്നു. കൂടുതല് വായിക്കാം...\nതിരക്കുകളില് നിെൈന്നാക്കെ ഒഴിഞ്ഞ് വളരെ സമാധാനത്തോടെയാണ് ഞാന് അമ്മയാകാനായി തയ്യാറെടുത്തത്. ഭര്‍ത്താവായ മുരളിയ്‌ക്കൊപ്പം ചെന്നൈയിലുള്ളപ്പോഴാണ് ആ സന്തോഷ വാര്‍ത്ത എത്തുന്നത്. പക്ഷേ കുറച്ച് ദിവസത്തിനുള്ളില് മുരളിയ്ക്ക് വിദേശത്തേക്ക് പോകേണ്ടി വന്നു. അതുകൊണ്ട് ഗര്‍ഭകാലത്തിന്റെ തുടക്കത്തില് ഞാന് തനിച്ചാണ് ആസ്വദിച്ചത്. സംഭവം വലിയ സന്തോഷമാണെങ്കിലും മൂന്ന് മാസം കഴിഞ്ഞ് വീട്ടില് അറിയിച്ചാല് മതിയെന്നായിരുന്നു ഞങ്ങളുടെ തീരുമാനം.\nആണ്‍കുട്ടിയായാലും പെണ്‍കുട്ടി ആയാലും നല്ല ആരോഗ്യമുള്ള കുഞ്ഞായിരിക്കണം എന്നേ ആഗ്രഹിച്ചുള്ളു. വേദന തുടങ്ങിയപ്പോള് മുതല് പ്രസവസമയം വരെ മുരളി ഒപ്പമുണ്ടായിരുന്നു. എനിക്കിപ്പോഴും നല്ല ഓര്‍മ്മയുണ്ട്, കുഞ്ഞ് പുറത്തേക്ക് വരാന് തയ്യാറായി. കുഞ്ഞിന്റെ തല കാണുന്നുണ്ട്. നന്നായി പുഷ് ചെയ്യൂ എന്ന് ഡോക്ടര് പറഞ്ഞപ്പോള് അതുവരെ എന്റെ സൈഡില് നിന്ന് എന്നെ ആശ്വസിപ്പിച്ച മുരളി വാവയെ കാണാനുള്ള ആവേശത്തിലായി. ആ സമയത്തെ മുരളിയുടെ മുഖഭാവങ്ങള് ഇപ്പോഴും എന്റെ മനസില് നിന്നും മാഞ്ഞിട്ടില്ല.\nസത്യം പറഞ്ഞാല് മുരളിയുടെ മുഖം കണ്ടാണ് ആ സന്തോഷം ഞാന് അറിയുന്നത്. പൊക്കിള്‍കൊടി പോലും മുറിക്കുന്നതിന് മുന്‍പേ മുരളി കുഞ്ഞിനെ കൈയില് വാങ്ങി എന്റെ നേരെ നീട്ടി. ഞാനവളുടെ നെറുകയില് ഉമ്മ വച്ചു. അതുവരെ കരഞ്ഞ് കൊണ്ടിരുന്ന അവള് പെട്ടെന്ന് കരച്ചില് നിര്‍ത്തി. അതുവരെ നമ്മള് മാതൃത്വത്തിന്റെ ഫീല് എന്നൊക്കെ വായിച്ചിട്ടേയുള്ളു. ആ നിമിഷം ഞാന് അത് തിരിച്ചറിഞ്ഞു. മോളാണ് ട്ടേ എന്ന് കേട്ടപ്പോള് ആ വാക്കിന് ഇത്രയും മധുരം മനസിന് പകരാന് കഴിയുമെന്ന് ഞാനോര്‍ത്തു.\nപിന്നീടിങ്ങോട്ട്് അരുന്ധതിയിലൂടെ അവളുടെ അമ്മയായി എന്റെ വളര്‍ച്ചയും തുടങ്ങി. പണ്ട് മുതലേ ഞങ്ങള് തീരുമാനിച്ചിട്ടുള്ള കാര്യമാണ് കുഞ്ഞുങ്ങളെ ഒന്നും നിര്‍ബന്ധിച്ച് പഠിപ്പിക്കില്ല എന്ന്. ഏതുകാര്യത്തിനായാലും നമ്മള് അവരെ ചീത്ത പറഞ്ഞാലോ അടി കൊടുത്താലോ ഒന്നും അവര് അനുസരിക്കണം എന്നില്ല. പകരം നമ്മള് റോള്‍മോഡലുകള് ആവണം. ഞാനിപ്പോള് മൊബൈല് ഉപയോഗം വളരെ കുറച്ചു. കാരണം എപ്പോഴും മൊബൈല് നോക്കിയിരിക്കുന്ന അമ്മയെ കണ്ട് പഠിച്ചാല് അതേ അവളും ആവര്‍ത്തിക്കൂ.. പിന്നീട് കുഞ്ഞിനെ ചീത്ത പറഞ്ഞിട്ട് കാര്യമില്ലല്ലോ. ഭാവിയ്ക്കായുള്ള നല്ല വഴിയേ അവര് നടക്കണമെങ്കില് ആ വഴിയെ ആദ്യം നമ്മള് നടക്കണമെന്നും ശിവദ പറയുന്നു.\nActress Sshivada Opens Up About Her Motherhood And Daughter Arundhathi